Egun bat barnetegi teknologiko batean - Sustatu.com\n20 nov 11 - 20 nov 11\nAntolatzaileek diote Barnetegi teknologikoak direla "dutxa" erako ikastaroak, alegia, oso denbora gutxian, informazio mordoa ematen duten ikastaro horietakoak. Eta, horrelakoa izan zen Mungiakoa ere: arratsaldean hasi eta hurrengo eguneko bazkal ordura arte, ia atsedenik gabe, gainbegiratu ziren hamaika sareko tresna, probatu genituen era guztietako gailuak eta ezagutu genituen baliabide informatiko mordoa.\nBarnetegi horiek bildu ohi dute era askotako parte hartzaileak, baina batez ere, bertan ematen dute izena enpresa txiki eta ertainetako ardura postuetan dauden langileek. Denek ere antzeko asmoarekin: murgiltzea informazio eta komunikazio teknologia berrietan. Gure kasuan, Mungian elkartu ginen, Urgoiti hotelean, komunikazio agentzia bateko zuzendaria, kooperatibetako informatikariak, industria sektore enpresetako arduradunak, telekomunikazio enpresa bateko kudeatzailea eta unibertsitateko irakasleak.\nLau zatitan zegoen banatuta mintegia:\n1) Erakundeak eta informazio gizartea. Hitzaldi horretan aurkeztu ziren lana eta jakintza partekatzea posible egiten dituzten Interneteko tresnak, esate baterako Google Docs, Delicious eta Doodle. Denak doako zerbitzuak.\n2) Erakundearen ospea Interneten. Marketinean sartuta, landu zen nola sendotu enpresaren marka Interneten. Horretara, azaldu zen Google bilatzailearen lan egiteko modua eta, ondorioz, ikusi ziren bilaketen emaitzetan modu egokian agertzeko biderik eraginkorrenak. Gainera, hainbat baliabide landu ziren, etekin handiago ateratzeko bilatzaileari: alertak, estatistikak eta informazioa jasotzeko moduak, bilatzaileen baliabide gordeak...\n3) Gau digitala. Afal ondoren, sofaz betetako gela batean eta edariak esku artean genituela, hasi zen gau digitala. Bilera informal horretan, aukera izan genuen era guztietako gailuak ezagutu eta frogatzeko: merkatuan dauden eBookak, iPad modelo diferenteak eta beste marka batzuetako tabletak, lehengo eta oraingo erreproduzitzaileak, telebista eta ordenagailua nahasten dituen pantailak, eskuko telefonoak, bideo jokoak, poltsikoko proiektoreak... denetatik zegoen. Erakutsitako traste batzuk harrigarriak ziren, adibidez teklatu birtuala, edozein tokitan proiektatuta erabilgarria dena.\n4) Enpresa, sare sozialetan. Hurrengo goizean, sare sozialak landu ziren, betiere, horien erabilera enpresan fokatuta. Hartara, hasteko, gainbegiratu ziren Facebook, Twitter eta Linkedin eta, gerora, ikusi ziren sare tematikoak, interes desberdinen arabera osatuak.\nHiru urte inguru darama Spri agentzia Barnetegi teknologikoak eskaintzen. EAEan bi talde ari dira mintegi horiek han eta hemen ematen. Mungiakoa gidatu zuten hiru adituk osatutako Mondragon Unibertsitateko taldea, hirurak MGEP fakultateko irakasleak: Jesus Lizarraga, Iñaki Lakarra eta Miguel Fernandez. Bi eratako barnetegiak eskaini ohi dituzte: irekiak eta itxiak. Mungiako irekia zen, alegia, edozeini zuzenduta; beste batzuk, ostera, egoten dira egokituta enpresa jakin bateko langileentzat. Euskaraz ere eskaini izan dituzte barnetegiak, Mungiakoa gazteleraz izan zen.\nNire ustez, barnetegi teknologikoak oso gomendagarriak dira IKTetan hasi berrientzat edo horien gaineko jakinmina dutenentzat. Baina Interneteko tresna kooperatiboen erabiltzaile aurreratuek garbi izan behar dute bertan gauza berri gutxi topatuko dutela.\nBi kontu aurkitu dizkiet barnetegi digitalei, zalantza eragin didatenak. Batetik, bere trinkotasuna, duten sakontasun falta. Interesgarriak dira, baina neketsuak ere bai. Alde horretatik, arriskua izan daiteke hartzaileak sentitzea sekulako mozkorraldia. Egia esateko, horren gainean nire mintegikideei itaunduta, erantzun zidaten oso kitzikagarria iruditu zitzaiela eta, denbora gutxian informazio asko jaso arren, oso esperientzia gomendagarria zela. Ni ere, nekatuta bukatu arren, gustura aritu nintzen.\nBeste alde batetik, ez dakit beharrezkoak diren halakoetarako hainbeste izarretako hotelak. Baina, segurutik, tokien aukeraketa eta mintegiek duten prezio egokia ere izan dira barnetegi teknologiko horien arrakastaren gako inportantea (100 euro balio du barnetegiak, berez, soilik lo egiteak 99 euro balio duen hotelean).\nNik Euskadinnova webgunean aurkitu nuen Barnetegi teknologikoen gaineko informazioa, eta bertan bete nuen izenemateko orria.\nenpresa gaia duten albiste gehiago\nKoldo Telleria (Hiria Kolektiboa): "Globalizazioarekin, hiriak marka bihurtu dira"\nUnhate, Benetton-en azken kanpaina (euskal aldaera batekin) (9 erantzun)


Écos - Wikipedia, entziklopedia askea.\nMichel JOUYET (2014-2020)\n27630, 27510 eta 27420\n49° 09′ 32″ N, 1° 36′ 19″ E / 49.158888888889°N,1.6052777777778°E / 49.158888888889; 1.6052777777778Koordenatuak: 49° 09′ 32″ N, 1° 36′ 19″ E / 49.158888888889°N,1.6052777777778°E / 49.158888888889; 1.6052777777778\nÉcos Frantziako udalerria da, Eure departamenduan dagoena, Normandia Garaia eskualdean. 2013an 1084 biztanle zituen.\n2007an Écos udalerrian erroldatutako biztanleak 905 ziren. Familiak 326 ziren, horien artean 45 pertsona bakarrekoak ziren (29 bakarrik bizi ziren gizonak eta 16 bakarrik bizi ziren emakumeak), 106 seme-alabarik gabeko familiak ziren, 151 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 370 etxebizitza zeuden, 329 familiaren etxebizitza nagusia ziren, 30 bigarren erresidentzia ziren eta 10 hutsik zeuden. 358 etxeak ziren eta 10 apartamentuak ziren. 329 etxebizitza nagusietatik 279 bere jabearen bizilekua ziren, 34 alokairuan okupaturik zeuden eta 16 doan lagata zeuden; 5 etxek bi gela zituzten, 34 etxek hiru zituzten, 77 etxek lau zituzten eta 213 etxek bost zituzten. 243 etxek euren parking plaza propioa zuten azpian. 137 etxetan ibilgailu bat zegoen eta 181 etxetan bat baino gehiago zituzten.\nÉcos udalerriko biztanleria-piramidea 2009an .\n2007an lan egiteko adina zuten pertsonak 618 ziren, horien artean 450 aktiboak ziren eta 168 inaktiboak ziren. 450 pertsona aktiboetatik 418 lanean zeuden (227 gizon eta 191 emakume) eta 31 langabezian zeuden (13 gizon eta 18 emakume). 168 pertsona inaktiboetatik 48 erretiraturik zeuden, 63 ikasten zeuden eta 57 "bestelako inaktibo" gisa sailkaturik zeuden.\n2009an Écos udalerrian 347 unitate fiskal zeuden, 939,5 pertsonek osaturik. Pertsona bakoitzeko diru-sarrera fiskalaren mediana urteko 21.567 euro zen. \n2007an zeuden 31 komertzioetatik, 1 janari enpresa zen, 4 eraikuntza enpresak ziren, 5 ibilgailuen saltze eta konpontze enpresak ziren, 2 garraio enpresak ziren, 3 finantziazio enpresak ziren, 2 higiezinen enpresak ziren, 12 zerbitzu enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 14 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 2 banku bulegoak, 2 ibilgailuen konpontzeko eta nekazaritza tresnetako lantokiak, 2 igeltseroak, 3 argiketariak, 1 ile apaindegia eta 1 higiezinen agentzia.\n2000. urtean Écos udalerrian 10 nekazaritza-ustiategi zeuden.\nBNF: 152534529 (data)


Zer da Banatzaile Balbula | Banatzaile balbula hornitzailea\nBanatzaile-balbula bati buruzko artikulua\nHasiera/Bloga/Zer da Banatzaile Balbula bat?\nZer da Banatzaile Balbula bat?\nZer da Banatzaile Balbula bat? Banatzaile balbulak hainbat egoeratan erabiltzen dira. Gehienetan, fabrikako hainbat eszenatoki motatan erabiltzen dira, non beharrezkoa den makina handiak ohiko moduan erabiltzea. Horrez gain, normalean erabiltzen diren balbula horien bi mota daude funtsean. Balbula progresiboak edo lerro bikoitzeko balbula bezala ezagutzen dira. Haien erabilera zehatza, neurri handi batean, makina edo eragiketa jakin baten behar espezifikoek zehazten dute, baita makinak zenbat lubrifikazio behar duen ere. Balbula hauen erabilerarik ezagunenetako bat makineria hidrauliko handiak behar bezala lubrifikatzea da. Makineria mota hau fabriketan aurki daiteke, lehen esan bezala, baina presio hidraulikoaren bidez funtzionatzen duen ia edozein gauzatan ere aurki daitezke. Balbulak osoan zehar ematen den lubrifikatzailea erregulatzeko diseinatuta daude makineria, horrela sistema hidraulikoaren presioa erregulatuz. Hau oso garrantzitsua da sistema hidraulikoak presio egokian oinarritzen direlako eraginkortasunez funtzionatzeko.\nLubrifikazio progresiboko balbula banatzaileak lubrifikazioa koherentea izatea funtsezkoa denean erabiltzen dira. Balbula hauek, funtsean, lubrifikazioa etengabe emango dela bermatzen dute. Hori ezinbestekoa da balbula mota hauek erabiltzen dituzten makina batzuentzat, haien funtzionamendu jarraitua ziurtatzeko. Balbulek makinari behar den lubrifikazio-kopurua behar bezala helarazteko aukera ematen dute. Balbulek, gainera, lubrifikatzaile-kopuru egokia ematen dela ziurtatzen dute, makinaren zati batzuei lubrifikatzaile gehigarria emateko gai baitira beste piezak gehiegi lubrifikatu gabe.\nBeste balbula sistema mota bat lerro bikoitzeko lubrifikazio banatzaileen balbulak dakartza. Balbula hauek modu apur bat ezberdinean funtzionatzen dute, baina behar den lubrifikatzaile-kopurua beste balbula mota batzuen modu berean emateko gai dira. Zehazki, bloke beraren barruan hainbat balbula erabiliz funtzionatzen dute. Tamaina ezberdinetako blokeak daude, beraz, posible da bi balbula soilik dituzten blokeak erabiltzea eta beste batzuk lau dituztenak. Sistema hauek berezia egiten duten gauza da balbulak ataka bakarra lubrikatzeko erabil daitezkeela, edo balbula bakarra bi ataketarako aldi berean erabil daitekeela. Horri esker, lau balbula dituen bloke bat zortzi ataka koipeztatzeko erabil daiteke, eta horrela, erabiltzen diren edozein makinetan, lubrifikazioa areagotzen du.\nBanatzaileen balbulek makina hidrauliko ezberdin askoren zati kritikoak lubrifikatzeko bide oso garrantzitsua eskaintzen dute. Hori dela eta, beti komeni da aukeratutako balbula-sistema mota zehatza egoerarako egokiena dela ziurtatzea. Horrek makineria hidraulikoa urte askotan diseinatu zen moduan funtzionatzeko gai izango dela ziurtatuko du. Gainera, makinak modu fidagarrian funtzionatuko dutela bermatzen du, balbula-sistemek beraiek ematen duten presioa etengabe mantentzeagatik. Bi sistema motak eraginkorrak dira, baina sistema desberdinak erabiltzen dira makina funtzionatzen ari den baldintzekin lotutako lubrifikazio-beharren arabera.\n[posta elektroniko bidez babestua]2021-11-17T21: 39: 52 + 00: 00


Ormaiztegiko Garmendia-Lasa familia 'Sagak' saioan protagonista | Sagak | EiTB\nOrmaiztegiko Garmendia-Lasa familia 'Sagak' saioan protagonista\nGarmendia-Lasatarrak, gaurko 'Sagak' saioaren protagonistak\nMari Karmen Garmendia Lasa Eusko Jaurlaritzako lehen emakume bozeramailea eta Elixabete Garmendia Lasa euskal kazetari ezaguna izango dira protagonista nagusiak.\nGarmendia-Lasatarrak izango dira gaurko gonbidatuak 'Sagak' saioan\n'Sagak' saioaren webgunea\nGaurko 'Sagak' saioan, bidegile izan den familia bat ezagutuko du Kike Amonarrizek. Azken hamarkadetan Euskal Herrian mugarri izan diren gertaerak bizitzeko aukera izan duten bi emakume izango dira protagonista: batetik, Mari Karmen Garmendia Lasa, Eusko Jaurlaritzako lehen emakume bozeramailea, eta, bestetik, Elixabete Garmendia Lasa, euskal kazetaritzako aitzindarietako bat eta Zeruko Argia aldizkariko zuzendari izandakoa.\nSaga ikertzen eta arakatzen ibili ondoren, Garmendia-Lasatarren familia hobeto ezagutzeko hainbat bidelagun izango ditu saioak: Ramon Garmendia, sagako kide zaharrena, Elixabete eta Mari Karmenen osaba; Juli, Arantxaxu eta Itziar, Elixabete eta Mari Karmenen ahizpak; Mikel Azpiroz, Mari Karmenen semea eta musikari ezaguna, eta Estitxu Eizagirre, Argia aldizkariko zuzendaria.\nOrmaiztegin jaioak biak, haientzat oso berezia den herriko Zumalakarregi Museoan egingo die hitzordua Kikek. Ordubetean zehar, kultura, kazetaritza, politika eta euskaltzaletasuna izango dute ardatz.\nTopaketan, haien gertukoak ere izango dituzte, eta sorpresa eta une hunkigarriak utziko dizkigute. Alde batetik, Aloña Garmendia Lasa, zazpi anai-arreben artean gazteena, Mari Karmen eta Elixabeterekin batera, gaztaroko kontuen berri emango dio Kikeri. Bestetik, Iñaki Zarraoa politikariaren bisita jasoko dute, Mari Karmen eta Elixabeteren koinata, Arantxaxu Garmendairen senarra. 1991 eta 1999 urteen bitartean, Euskal Irrati Telebistako zuzendaria izan zen. EiTBren gaur egungo egoeraz egingo dute hausnarketa, besteak beste.\nAmaitzeko, Jose Antonio Ardanza lehendakaria ere izango dute saioan gonbidatu. 1985etik 1999ra Eusko Jaurlaritzako lehendakaria izan zen. Agintaldiko hamalau urte horietan, Mari Karmen Garmendia izan zuen lankide eta bidaide.\n'Sagak' saioaren azken atala gaur izango da ikusgai 22:30ean eitb.eus-en eta ETB1en.\n'Ez da erraza haurrei minbizia zer den azaltzea'\nItxaso: 'Nire familia txarto ikustea da min handiena ematen didana'\n'Nire kezka nagusia Anek ez zezala sufritu zen'


11870.com: bezeroaren arrazoia | Consumer\n11870.com: bezeroaren arrazoia\nIdeia berri bat da, Web 2.0n ohiko tresnak erabiltzen dituena, bisitatzen diren establezimenduei buruzko iritziak gorde eta partekatzeko.\n11870.com webgunea informazioberri bat da, orrialde horien kontzeptutik abiatu eta Del.icio.us edo adiskidetasun edo negozio sare sozialetako ohiko tresnekin osatzen duena. Emaitza: establezimendu-gida, erabiltzaileen eta komunitatearen kritikak eta lokal bakoitza kokatzeko Googleren mapen tresna gehigarria nahasten dira. Web 2.0ren eta eduki erabilgarrien arteko konbinazio hori aukera egokia da, halaber, kontsumitzaileek 118 zenbakiek telefonoz kobratzen duten informazio guztia doan eta Internet bidez eskuratzeko.\npertsonek helbidea gorde dezaten sortutako webgunea da\neta bisitatu eta erabiltzen dituzten negozio eta enpresen telefonoa.\nHau da, txartel birtual moduko bat,\niritziak eta gomendioak jaso eta partekatu daitezkeela, eta\nargazkiak eta bideoak sartzea. Horrela,\n11870.com-ek Del.icio.us gogorarazten duen alderdi bat eta\nOrrialde gisako gidarien antzeko informazioa\nCiao bezalako lekuetan dauden iruzkinekin batera,\neta komunitate bat osatzeko tresnak, ohikoak web-ean\nGoogleko mapen laguntzaz kokatzen dituzte. Horrela,\nerabiltzailea sartu eta establezimendu bat bilatu, plano bat aurkitu\negoera, harremanetarako datuak (helbidea eta\ntelefonoa), beste erabiltzaileen iruzkinak eta zifra,\ngarrantzitsua izan daiteke lekuaren ospeari dagokionez, zenbati\nerabiltzaileek gogokoen artean gorde dute establezimendua. Dena\nhori etiketa-sistema batekin osatzen da, helburu honekin:\nsailkapen alternatiboa eta librea eskaintzea\nweb gune honetan agertzen diren negozioak.\nErabiltzaile bat sartzen denean, kokapen-plano bat aurkitzen da, harremanetarako datuak, beste erabiltzaile batzuen iruzkinak eta negozioa gogoko duten erabiltzaileen kopurua.\nzerbitzu berritzailea, otsailaren 21ean kaleratu zena, ez\naurrekariak ditu Interneten. Antzeko batzuk zeuden, baina\nEstatu Batuetara mugatuta daude, eta Yelp bezalako guneak dituzte.\nedo zerbitzu mota bakar baterako bakarrik, hala nola hoteletarako\nedo produktuak (Ciao).\n“Unibertsaltasuna, bai geografikoa bai edukikoa\nhonen antzeko proiekturik ez egotea eragiten du”,\nazaldu du Jesús Encinar, 11870.com-en sortzailea eta lehendakaria, honela:\nIdealista.com higiezinen atariko zuzendari nagusia.\n11870.com, Skype, kaleratzea.\nbertsioan sartu du\nantzeko zerbitzua, SkypeFind. Hala ere,\neBay enpresak sortu duen bitartean,\nIPren gaineko ahotsa; beraz, aldez aurretik,\nerabiltzaileak, 11870.com webaren bidez funtzionatzen du eta\n“eraikitze-fasean” dago, baina\nRedek harrera bikaina egin dio bere zerbitzuari. “Gertatu da\neragin biriko izugarria izan zuen, eta blogean iruzkindu zen; beraz,\nTechnoratiren lehen postuan egon ginen\nzenbait egunez” dio Encinarrek.\nKomunitate baten zimenduak\nweb 2.0 guneen balioaren zati bat edukietan oinarritzen da:\nerabiltzaileak sortzen dituzte, eta 11870.com ez da salbuespena. Honen izenean:\narrazoia, proiektuaren funtzioak\nlanbide komunitateak edo adiskidetasunekoak. Honela gehitu daiteke:\nbeste erabiltzaile batzuk, hala nola kontaktuak eta pertsonak, honela deskriba daitezke:\nnahi dute. Gainera, RSSren laguntzarekin,\n11870.com-ek bakoitzaren kritikei jarraitzeko aukera ematen du\nerabiltzailea. Hau da, pertsona bati beste batek zer iritzi duen gustatzen bazaio,\n“jarraitzailea” egin daiteke, eta orriak jakinaraziko dizu\n‘kritikaria’ berriz idazten den aldiro.\nPertsona bati beste batek zer dioen gustuko badu, ‘jarraitzaile’ bihur daiteke, eta orriak ‘kritikari’ batek idazten duen aldiro jakinaraziko dio.\nerabiltzaile-masa (2.000 pertsona baino gehiago erregistratu dira hemen:\nbi hilabete baino gutxiago), enpresak oinarri osoa igotzen lan egiten du\nTelekomunikazioen Merkatuko Batzordeak emandako datuak\nlizentzia izateagatik: 118. Horrela, laster eskainiko dituzte\nweb orriaren bidez, denetariko 17.000 jatetxeren fitxak\nEspainia eta bere edukiekin osatuko dute:\nMadril, Bartzelona jatetxeetako fatxadetako 2.000 argazki.\nValentzia, Bilbo eta Sevilla, eta 400eko gutun eskaneatuak\nMadril eta Bartzelonako jatetxeak.\nTelefono-zerbitzuekin osatzen den web proiektua\n11870.com-en alderdi berezietako bat da web-proiektu bat dela, eta webari izena ematen dion 118 telefono-informazioko zerbitzuarekin osatzen dela. Hala ere, bultzatzaileek Interneten alde egiten dute, eta telefonoa soilik hartzen dute osagarri gisa, minutuko 60 zentimoko tarifa baitu.\nHaren bultzatzaileek Interneten aldeko apustua egin dute, eta telefonoa soilik hartzen dute osagarri gisa, minutuko 60 zentimoko tarifa baitu.\nEta irmo egiten dute, eta Encinarrek ere ez deitzea nahi du. "Nahiago dugu web orrian sartzea, merkeagoa baita, jendeak aplikazioarekin jolas egitea nahi dugu, zer lokal dauden ikustea, norbaitek Txilera edo New Yorkera joan behar badu non jan bilatzea", azpimarratu du.\nHala ere, proiektua errentagarri bihurtzearen alde egiten duten arren, enpresei web-orrian eskainiko dizkieten balio erantsi batzuen alde, telefono-zerbitzua eskaintzen jarraitu behar dute, 118 lizentzia izateko legezko betebeharra baitute.\narrazoi erabiltzaileak herramientas habituales-eu web gune zerbitzu


Asier Altunak eta Aitor Mantxolak 'Kalebegiak' film pluralean parte hartu dute - Debagoiena - Goiena.eus\nAsier Altunak eta Aitor Mantxolak 'Kalebegiak' film pluralean parte hartu dute\nAitziber Aranburuzabala 2016-10-14 15:44\nIrailaren 21ean, Donostiako Zinemaldiaren barruan egin zuten aurre-estreinaldia Anoetako belodromoan; eta gaur, urriaren 14an, estreinatuko dute zinema areto komertzialetan.\nDonostia 2016 Kultur ekimenaren eta Moriarti Produkzioak ekoiztetxearen arteko elkarlanaren fruitua da, Kalebegiak filma. Michel Gaztanbidek eta Jorge Gilek egindako proposamenetik abiatuta, hiru ardatz izan ditu proiektuak: Donostiaren askotariko aurpegiak eta errealitatea islatzea; Gipuzkoan ikus-entzunezkoen esparruan dagoen talentua erakustea; eta eskarmentu handiko teknikariak eta profesionalak lehen urratsak ematen ari direnekin elkarlanean jartzea. Emaitza, hamabi film laburrekin osatutako film kolektiboa izan da.\nBertako sortzaileei enkargua\nHamabost zuzendarik hartu dute parte egitasmoan; eta bakarka kasu batzuetan, eta, binaka beste batzuetan, film labur bat egiteko proposamena egin zieten. Horien artean dago, Asier Altuna, Kixi, zinegile bergararra. Aspaldiko partez, Telmo Esnalekin egin du film luzeko zati bat: Iraila izeneko film laburra. “Hasieran arraro samarra egin zitzaigun berriz ere elkarrekin lan egitea, gehienbat kanpotik egindako enkargua zelako, eta ez, guk horrela erabakita. Brinkola izan zen Telmok eta biok egin genuen azkeneko lana, eta ordutik hona bakoitzak bere bidea jarraitu du. Lana epe zehatz baten egin behar zen, baina, erlojuaren kontrako presioari aurre eginda, polita izan da berriz ere tandema osatzea. Istorioa topatzea izan zen zailena, baina, asko disfrutatu dugu, gero”, dio Bergarakoak.\nBorja Cobeagaren eta Daniel Calparsororen dei bana jaso zuen Aitor Mantxola Oñatiko argazki zuzendariak, euren lan-taldean sartzeko. “Madrilen nengoen orduan lanean eta Cobeagarena egiteko egun gehiago behar nituela-eta, Calparsororena aukeratu nuen. Aldi berean hiruzpalau kamarekin grabatu genuen bi egunetan. Elkar ezagutzen genuen arren, sekula elkarrekin lan egin barik ginen. Ondo moldatu gara, beraz, akaso izango da etorkizunean, elkarlan gehiago”, kontatu du Mantxolak.


Aho-hortzetako osasunaren aldeko kanpaina | Askora\nHome » Albisteak » Aho-hortzetako osasunaren aldeko kanpaina\nOhitura osasungarriak sustatzeko gure ahaleginean, aho-hortzetako osasunaren aldeko kanpaina burutzen ari gara. Tania Meabe haginlari kolaborazioarekin, ikastetxe ezberdinetan hitzaldiak ematen ditugu, ikasleekin aho-hortzetako osasuna nola zaindu landuz. Hortzak nola garbitu, zein elikagaik errazten dute txantxarren agerpena, hortzetako eskuila modu egokian nola erabili, hortzak zenbatero garbitu, mingainaren garbiketa edota hortzetako eskuilarik ez dugunerako zenbait truko, adibidez, sagarra jatea.\nModu dibertigarrian, Ally krokodiloaren laguntzaz, Taniak hortzak nola garbitu azaltzen die: hortzetara, kanpoaldean lehendabizi eta barnealdea ondoren, hortz bat ere ahaztu gabe eta amaieran mingaina garbituz.\nGaur Donostiako San Ignacio de Loyola Ikastetxea -Jesuitak-en izan gara, LH1eko 100 ikaslerekin lanketa eginez. Hitzaldian ikasitakoa etxean landu dezaten ikasleek aho-hortzen garbiketarako pack bat jaso dute hortzetarako eskuila, hortzetarako pasta, landutakoa azaltzen duen gutuna eta sagar batekin. Orain hortzak ondo zaindu eta etxekoei ohitura onak irakasteko unea da!


Azkuna Zentroak hasiera eman dio Gutun Zuria jaialdiari - Deia\nAzkuna Zentroak hasiera eman dio Gutun Zuria jaialdiari\ndeia.eus 23.03.2021 | 18:15\nAzkuna Zentroak Gutun Zuria jaialdia jasoko du martxoaren 23tik 27ra bitartean. Bilboko Udala\nAzkuna Zentroak Gutun Zuria jaialdia jasoko du martxoaren 23tik 27ra bitartean.\nBILBO. Gaur, martxoak 23, Azkuna Zentroa - Alhóndiga Bilbaok hasiera eman dio Gutun Zuria Bilboko Letren Nazioarteko Jaialdiari. Ekitaldia datorren larunbaterarte luzatuko da, hau da, hilaren 27ra arte.\n"Hemen. Non guztiak biltzen dituen lekua" izenburu orokorra izango du. Azpititulua Koldo Izagirreren "Hemendik idazten dugu" poemaren bertso batean oinarrituta dago.\nGaur goizean Bertokoak ospatu da, euskal literatura-sorkuntza garaikideak Jaialdian duen presentziari balioa ematen dion prentsarekin egindako topaketa. Lehen ekitaldi horretan, Juan Mari Aburto Bilboko alkateak eta Fernando Pérez Azkuna Zentroko zuzendariak parte hartu dute, eta, besteak beste, Gonzalo Olabarria Kultura eta Gobernantza zinegotziak bertan izan da.\nGutun Zuriaren aholkulari Beñat Sarasolak koordinatutako topaketa honetan, Katixa Agire eta Aixa de la Cruz bezalako euskal egile eta idazleek Jaialdian zehar azalduko dituzten ideietako batzuk partekatu dituzte prentsarekin.\nHAINBAT FORMATUTAKO JAIALDIA\nGutun Zuria 2021-2020 4 formatutik egingo da. Alde batetik, Azkuna Zentroan izango da, aurrez aurre, hainbat autoreren arteko elkarrizketekin, baina haien muga fisikoetatik haratago ere egingo da, eta online ere eskuragarri egongo da.\nBestalde, jaialdia Azkuna Zentroa ez den beste egoitza batzuetatik ospatuko da, lehen aldiz. Jaialdiak kapsulen formatu bat ere aktibatzen du; bideo-pieza horiek beste garai batzuk proposatzen dituzte literatura- eta arte-sistemaren inguruan gogoeta, hitz eta ezagutza egiteko. Horiek guztiak Zentroko artxiboan sartuko dira, eta martxoaren 16tik aurrera aktibatu dira. Gutun Zuria ere zentro osora zabaltzen da, bere programa publikoarekin.\nGutun Zuria 2021-2020 bi edizioen artean igarotzen da. 2020ko topaketa ezin izan zen egin aurreikusitako formatuan, baina proiektuak irekita jarraitu du denbora errealeko saiakera gisa, eta "Saiakera hemen hasten da" liburu bihurtu da. Antologia horretan, 16 autorek errealitateari buruzko hausnarketak proposatzen dituzte, haien belaunaldi-, ideologia- edo geografia-aniztasunetik begiratuta.\nHITZALDI, TOPAKETA ETA EZTABAIDEN PROGRAMA\nGutun Zuria gaur, martxoaren 23an, hasiko da, "Saiakera hemen hasten da" argitalpenaren aurkezpenarekin. Inaugurazio-saio bikoitzean, aurkezpen horren ondoren, Anari artistak eta Iñigo Astiz Haur eta Gazteen Literaturako Euskadi Saria irabazi zuen idazleak martxoaren 23an irekiko dute jaialdia, "Inon izatekotan" emanaldiarekin. Ondoren, auditorioko agertokian izango dira gainerako topaketak.\nBihar, martxoaren 24an, Miren Agur Meabek eta Olga Novok, Beñat Sarasolak lagunduta, "Txikitik idaztea handi" ri buruz hitz egingo dute. Ondoren, Martha Rosler artista iparramerikarraren eta Marcelo Expositoren arteko topaketa izango da, Inma Prietorekin hizketan, "Nola iritsi gara hara hemendik?". izenburupean.\nMartxoaren 25ean, ostegunean, Margaryta Yakovenko kazetariak eta Kaouther Adimi idazleak Iñaki Estebanekin hitz egingo dute "Bi munduren artean bizitzen, norberaren espazioa aukeratuz" topaketan.\nHilak 26an, goizean, Marta Peirano kazetaria gazteekin sare sozialei buruz arituko da, eta arratsaldean, Monica Ojedak, Itxaro Bordak eta Yuri Herrerak, Arrate Hidalgorekin batera, hizkuntza gutxituen hainbat alderdi aztertuko dituzte "Hizkuntzak hizkuntzetan, panpina errusiar linguistikoak" izenburupean. Jaialdiaren erdialdean, martxoaren 26an, ostiralean, Katixa Agirrek, Eider Rodriguezek eta Aixa de la Cruzek Haizea Barcenillarekin "Saiakera eta fikzioaren bidegurutzean" izango dute hizpide. Ondoren, Marta Rebon, Alexei Yurchak, Santiago Gerchunoff eta Ivan de la Nuez arituko dira "Hemen, Leninen mausoleoan " topaketan.\nMartxoaren 27an, larunbatean, Jaialdiaren azken egunean, Auditorioko jarduera goizean hasiko da, Marta Peirano kazetariaren hitzaldiarekin. Ondoren, arratsaldean, Amets Arzallus eta Ibrahima Balde Goizalde Landabasorekin "Hormak eta zeharkaldiak" izango dira elkarrizketan. David Le Bretonek, Lara Morenok, Anna Maria Iglesiak eta Txani Rodriguezek Gutun Zuria 2021-2020 itxiko dute, "Ibili, elkar topatu, aldendu" gaiari buruzko hausnarketarekin.\nGoizeko saioak argitalpen-jardueran oinarrituko dira, hainbat argitalpenen aurkezpenarekin, horietako batzuk Azkuna Zentroak argitaratuak, eta "Hemen"go ahotsak topaketarekin edizio independentean (martxoak 27, larunbata, 10:00etan), Jaialdiari izenburua ematen dion "Hemen" honen liburuei buruzko hausnarketa kolektibo gisa.\nJaialdiaren historian lehen aldiz, Gutun Zuriak Bilboko mugetatik haratago izango du egoitza. Buenos Airesen Damián Tabarovskyrekin; Habanan, Martica Minipunto artistarekin; eta Casablancan, Salah Maloulirekin.\nMultimedia kapsulak, non artistek, idazleek, Jaialdiko aholkulariek edo erakundeko pertsonek sistema literario eta artistikoaren inguruan hitz egiten eta hausnartzen duten. Alasne Martin, Anjel Lertxundi, Beñat Sarasola, Eneko Aizpurua, Fernando Pérez, Joan Fontcuberta, Glenda León, Iñaki Esteban, Iván de la Nuez, Marco d'Eramo, Mari Luz Esteban, edo Najat El Hachmi izango dira bideo kapsula hauetako protagonistetako batzuk.\nGutun Zuria Nazioarteko Letren Jaialdia programaziora eta espazioetara zabaltzen da.\nGutun Zuria Irratia. Lehen aldiz, Jaialdiak Gutun Zuria Irratia izango du, publiko berrietara iristeko kanal berria.\nLiburudendAZ. DendAZ, Azkuna Zentroaren denda, Jaialdiko liburu-denda, izango da eta egileekin elkartzeko erreferentziazko gunea.\nKultura Kluba. Martxoaren 16tik 26ra, 6 saiotan, Kultura Klub honek kulturaren ideiaren inguruko bat-bateko elkarrizketan hausnartuko du.\nGutun Zuria Bilboko Nazioarteko Letren Jaialdiaren edizio honetan BBK, Metro Bilbao eta Institut Français bezalako partnerrek laguntzen dute.


Txakurrendako komunak jarri dituzte herriko sei lekutan - Bergara - Goiena.eus\nTxakurrendako komunak jarri dituzte herriko sei lekutan\nMonika Belastegi 2009-09-01 19:06\nUdalak debekatu egin du txakurrak eremu berdeetan ibiltzea; hala, alternatiba moduan jarri dituzte\nOporraldia aprobetxatuta dagoeneko jarri ditu Udalak txakurrendako komunak: Txakur txokoak. Herriko sei gunetan jarri dituzte: Magdalena plazan, Bolun, San Lorentzon, Artzamendin, Boni Laskurainen eta Kataibia ondoko bidegorrian. Aurrerago Labegaraietan eta Martokon ere jarriko dituztela aurreratu dute Udaletik.\n25 metro karratu inguruko hareazko gune itxiak dira eta helburua da txakurrek han egitea eginbeharrak. Txakur txoko bakoitzak informazio panela du ondoan. Hala, txakur jabeek ikusiko dute txakurraren gorotza jaso egin behar dela eta txakur txokoaren ondoan dagoen zakarrontzira bota.\nUdal agintarien esanetan txakurrek eremu berdeetan kaka egitea arazo bilakatu da. Horregatik debekatu egin dute txakurrak sartzea lorategietan eta parkeetan. Horrekin batera txakurren gaineko ordenantza eguneratu ere egin dute. Hala, arau urratze arin gisa hartuko da txakurren gorotza lagatzea bide zein plaza publikoetan, haurren parkeetan, lorategietan, leku apaingarrietan eta pertsonak ibiltzeko lekuetan. Urratze horri dagokion isuna da 30 eta 300 euro artekoa.\nUdaletik jakinarazi dutenez, txakur txokoen erabileraren gaineko azalpenak eta ordenantzaren xehetasunen gaineko informazio orriak etxez etxe banatuko dituzte.


Zentzua duten eztabaidak | EIBZko liburutegia\nNoizean behin, Interneteko sare sozial ezagunenen ordezko izango diren zerbitzuei buruzko albisteak agertzen dira hedabideetan. Orain ere, Quitter sarearen agerpenarekin, eztabaida mahai gainean jarri da, baina oraingoan ezberdina izan daiteke.\nTwitter bezalako zerbitzuen ordezkapena bilatzen dutenak, seguruenik, honekin ere atsekabeturik sentituko dira. Diaspora eta Ello tresnekin gertatu bezala, Quitter ez da sistema zentralizatu horien ordezkoa izango, ez baitu hori helburu gisa. Alternatiba bat planteatzen du, baina ez ordezko hutsa izatea. Sare horiekin komunikatzeko mekanismoak ere baditu, adibidez.\nQuitter GNUSocial (https:// gnu.io) zerbitzu bat besterik ez da. GNUSocial (lehen StatusNet) sare sozial deszentralizatuak sortzeko tresna da. Horrek zera esan nahi du, GNUSocial instantzien artean edo OStatus barne protokoloa erabiltzen duen beste edozeinekin komunika daitekeela. Posta elektronikoarekin egiten dugun bezala, gure zerbitzarian ez dagoen beste e-mail helbide batekin komunika gaitezke, zuzenean. Helburua ez da ordezko izatea, baizik eta komunitate erreal ezberdin askok bere sare sozial propioa izatea, beste sare batzuekin federatua.\nHori lortzeko, GNUSocial-ek, Twitterrekin alderatuz gero, hiru denbora-lerro erakusten ditu: jarraitzen ditugun erabiltzaileak, gure instantzian daudenak eta federatutako beste sareetakoak. Horrek beste sare batzuetan aurkitzen genuen «bakartasun» arazoarekin apurtzen du.\nSentsazio orokor bat ere badago sare sozial zentralizatu ohikoetan: eztabaida oso mugatua da edo azkar galtzen da jarioaren azkartasunean. Horren aurrean, tresna hauetan mugak bertako erabiltzaileek jartzen dituzte (karaktere kopurua, kasurako), eta eztabaida mamitsuagoa izateko aukera gehiago dago. Gurean, aspaldi BakalHau taldeak http:// status.blogsoviet.com sortu zuen. Beharbada era horretako sare gehiago sortzeko edo berau orokortzeko denbora ere iritsi da.\nBlogek egile eta irakurle komunitatearen artean eztabaida interesgarriak izateko aukera ekarri ziguten. Oraingo sare sozialetan erabiltzaile askok «zentzua duten eztabaidak» faltan sumatzen dituzte. Tresna berri hauek eztabaida komunitate berriak eraikitzen hasteko beste aukera bat eskain al dezakete?\nKategoria Berria egunkaria, Teknologia, etiketak 2015, BakalHau, Berria, GNUSocial, Gorka Julio, Informatika, Quitter sare soziala, Sare sozialak, Twitter by liburutegia. Gorde lotura.


Lagundu bai, baina zertarako? - Gipuzkoako Hitza\nLagundu bai, baina zertarako?\n2018, uztailak 20 Albisteak, gipuzkoa, Gizartea, Politika 327\nUdalek diru laguntza bidez sustatzen dituzte herritarren hamaika ekimen, musika talde bati diskoa grabatzeko sosak ematetik hasi, eta mendi ibilaldiak antolatzen laguntzeraino. Herriz herri bertsuak izaten dira dinamikak: epea zabaldu, proposamenak jaso eta baldintzak betetzen dituztenei eman. Zirrara metodologiarekin, ordea, muinera jo nahi izan dute Sinnple eta Elhuyar aholkularitzek.\nUdalek diru laguntzak ematen dituzte, bai, baina sustatutako ekintzek zein eragin daukate herrian? Eta, are gehiago, helburu den herria lortzen laguntzen al dute? Oñatiko eta Usurbilgo udalen diru laguntzak aztertu dituzte bi aholkularitza etxeek; kulturakoa eta auzoetakoa, batean, eta kulturakoa eta kiroletakoa, bestean. Gizarteko inpaktua neurtzeko metodologia da Zirrara.\nOro har, oso ohikoa da udalek laguntza ekonomikoa eskaintzea, ekintza, lan edo talderen bat babesteko. Baina ez da hain ohikoa izaten laguntza horrekin zer lortu den aztertzea. Elhuyar aholkularitzak urteak daramatza administrazioekin lanean, izan euskara plan bat bultzatzeko edo izan berdintasun plan bat gauzatzeko. Elhuyarreko kideek hutsunea igarri zuten politikak baloratzeko orduan. “Europan egindako azterketei begira ibili gara”, azaldu du Jon Abril Elhuyarreko langileak. “Politika publikoen eragina neurtu izan da, baina diru laguntzena, zehazki, ez”.\nPausoa emanda, Gipuzkoako Foru Aldundiko Etorkizuna Eraikiz diru laguntzen deialdira aurkeztu zuten proposamena. Sinnple aholkularitzarekin bat egin dute hasieratik. Azken batean, urteetako lanaren ondorioz, administrazio publikoak ezagutzen ditu Elhuyarrek, eta enpresen inpaktua neurtu izan du Sinnplek. Indarrak batuta, erakundeek emandako diru laguntzen eragina neurtzera ausartu dira.\nEz da nolanahiko lana gizartean diru publikoa sartzeak zein eragin daukan aztertzea. Are gehiago, kontuan hartuta orain artean espresuki ez dela inon landu izan. Proba pilotua egin dute Usurbilen eta Oñatin. Herri ertainak hartu dituzte, eta hiru diru laguntza mota aztertu: kulturakoak bi herrietan, auzoetakoa ere bai Oñatin, eta kiroletakoa Usurbilen. “Bi irizpide erabili genituen aukeratzeko”, nabarmendu du Abrilek. “Batetik, ez genuen nahi elkarte gutxi batzuengana iristen den deialdirik, eta ezta 150 eragilek parte hartzen dutenik ere. Bestetik, laguntza horiek indarra izan beharra zeukaten udaleko aurrekontuetan”. Lanaren hasiera baino ez zen izan zein deialdi aztertu erabakitzea; legegintzaldirako udalek zeuzkaten helburuak ere hartu zituzten aintzat. Azken batean, hori da Zirrara metodologiaren muina: lortzen al dira zehaztutako helburuak?\nHelburu horiek oinarri hartuta landu dute metodologia. Adibide gisa, kultur eskaintza “erakargarria, askotarikoa, hurbila eta eskuragarria” lortu nahi zuten Usurbilen, kultura integratzailea eraikitzeko. Oñatin, berriz, kultur ekosistema dinamiko bat eratu nahi zuten, partaidetza sustatu eta nortasuna indartzeko; norbanakoei ahalmen handiagoa eman nahi zieten, gehiago asetzeko.\nAdierazleak finkatu zituzten behin ikerketarako markoa definituta. Hau da, helburuak lortzen diren jakiteko zein informazio jaso behar zuten zehaztea. “Gure helburua herri dinamiko bat sortzea eta parte hartzea sustatzea bada, horren araberakoak izango dira adierazleak”, azaldu du Abrilek. Oñatin, adibidez, hainbat erakundek elkarrekin antolatutako ekitaldiak eta diziplina ezberdinak batzen dituztenak zenbatu zituzten elkarlana baloratzeko. “Helburua zein den argi izanda, adierazleak zehaztea da funtsa”.\nHasieratik argi izan dute “tresna praktiko bat” behar zutela, eta etorkizunerako ez dute baztertu azterketa hori udalek euren kontu egitea. Neurtzeko erraza izatea, hori izan da adierazleak hautatzeko gakoetako bat. Aurrera begira eragileei “informazio gehiago” eskatuko dietela argitu du Abrilek ondoren diru laguntza osorik jaso ahal izateko: “Zenbat jende joan den eskatuko dute, esaterako. Informazio hori galdu egiten da jasotzen ez bada”.\nIzan ere, prozesu guztian oso garrantzitsua izan da eragileen parte hartzea. Elhuyarreko kideak nabarmendu du arlo bakoitzeko eragileekin gogoeta egiteko eta etorkizuneko fokuak non jarri erabakitzeko balio izan diela prozesuak. Alaitz Aizpurua Usurbilgo zinegotziak ere bat egin du Abrilen esanarekin: “Prozesua eragile guztiekin gauzatzea izan da gakoa. Gainerakoan, sortutakoa norberak bakarrik ulertzeko arriskua egoten da, eta, kasu horretan, gainerakoek ez dute urratsik egiten bide horretan”.\nEragileekin elkarlana sustatzeko eta harremanak indartzeko ere balio izan die egindako lanak. Azken finean, eguneroko jardunetik kanpo hausnartzeko beta hartu dute guztiek. “Marko batzuk sortu ditugu eragileekin hitz egiteko”, azaldu du Nerea Zubia Oñatiko zinegotziak. “Egunerokoan ez diogu denborarik eskaintzen horri, baina oso aberasgarria izan da prozesua”.\nBehin bidea amaituta, bi argazki orokor atera dituzte: aztertutako eremuetan lanean jarduten duen komunitatearena, batetik, eta diru laguntzek izaten duten eragin sozialarena, bestetik. Balorazio ona egin dute bi udalek, eta etorkizunerako baliagarri izango dutela nabarmendu dute. “Argi geneukan ematen genuen diru kopurua baino gehiago zegoela laguntza bakoitzaren atzean”, nabarmendu du Aizpuruak. “Orain definituta daukagu hori guztia, eta, helburuak lortzeko bidean, hobeto bideratu ahal izango ditugu laguntzak”.\nEmaitzak ez dira izan edonolakoak. Usurbilen, esaterako, 5.000 pertsonak baino gehiagok parte hartu zuten 2016ko diru laguntzekin zerikusia duten ekintzetan. Oñatin, berriz, 197 pertsonak izan dute parte hartze aktiboa ekintzen antolakuntzan edo horiek gauzatzeko garaian. Udalentzat baliagarria izan da errealitate horren berri izatea, eta zer esanik ez eragileentzat, egin duten lanaren ondorioen berri jaso dutelako. Lortutakoa bakarrik ez, ordea, lortzeko modua ere aztertu dute metodologia berriarekin. “Azterketa hori oso baliagarria izan da guretzat”, argitu du Usurbilgo zinegotziak. “Batetik, egindakoa beste begirada batekin aztertzeko balio izan digu, eta, bestetik, helburu zehatzak lortzeko zer gauzatu, zer zuzendu eta indarrak non jarri ikasi dugu”.\nUdalei proposamen sorta\nUdalei eta eragileei errealitatearen berri izateko balio izan die lanketak. Alde horretatik, bi udalei proposamen sorta bidali diete Elhuyarrek eta Sinnplek. Helburuetara iristeko eurek zein aldaketa egingo zituzketen zehaztu diete, eta udalek ere aurkitu dituzte hobekuntzarako gakoak. “Sormen deialdietan ikusi dugu emakumeek ez dutela eskatzen laguntzarik”, azaldu du Zubiak. “Ziur gaude herrian egongo direla emakume sortzaileak, eta berdintasunaren arlotik landuko dugu zer dela-eta ez duten pausorik ematen”.\nLehen froga izan dela jakinda ere, gustura gelditu dira Elhuyarreko eta Sinnpleko ordezkariak. “Metodologia baliagarria dela ikusi dugu”, nabarmendu du Abrilek. Lanketa horrek formatu eta alor ezberdinetako diru laguntzetarako balio duela gaineratu du Elhuyarreko ordezkariak, eta baita hainbat tamainatako herrientzat ere. “Interesa duten udalen eskura gaude gu”.


Boeing Marte iristen lehena izango da Gadgeten berriak\nBoeing izango da Martera iristen lehena\nDuela egun batzuk SpaceX-ek, edo hobeto esanda Elon Musk-ek, sekulako zalaparta sortu zuen bere plana iragarriz bidali gizakiak Martera zenbait zalantza konpontzea baino askoz ere gehiago planteatu besterik egin ez zuen proiektuan. Oraindik ere, ideia mahai gainean geratu zen, eta, ondorioz, SpaceXek, une horretan behintzat, historia liburuetan ate handira sartzeko konpainiarik hurbilena zirudien. Hori guztia errotik aldatu da gaur hori jakin ahal izan dugunean Boeingek Martera iristeko asmoa ere badu lehenbailehen\nEsan bezala Dennis muilenburg, gaur egun Boeingeko zuzendari nagusia, itxuraz gaur egun dira SpaceX aurretik ere Martera iristeko moduan daude. Aeronautika eta aeronautika konpainiako zuzendari nagusia hain ziur dago garatzen ari diren teknologian, ezen ausartzen baita Martera iritsi zen lehen gizakia Boeingek fabrikatutako suziri batean egingo duela bermatzera.\nBoeing bere koheteek lehen gizakia Martera eramateko prest dago.\nAdierazpen horiek Boeing-ek Chicagon duen egoitzan egindako konferentzian gertatu ziren, eta Muilenburgek ez zuen luzaz hitz egin soilik hari buruz merkataritza-abiazioaren etorkizuna, horrek, berarentzat, apurka-apurka hegaldi eredu supersonikoa lortuko du, bidaien denbora nabarmen murriztuko duena, baina baita zure enpresak Martera iristeko planak dituwebgunearen garapenean oinarritutako bide orria SLS suziria, orain arte gizakiak sortutako indartsuena eta handiena eta Orion kapsula, tripulaziorik gabe, Martera eramateaz arduratuko dena ikerketa zeregin berrietarako.\nZalantzarik gabe bizi gara Teknologia jauzi handiz eboluzionatuko duen Titanen DueluaEz alferrik, lehia zuzena izateaz gain, NASArekin bi kontratuak dituzten bi konpainiez ari gara, eta horrek aukera ematen die hautagai serio gisa, azkenean beraien proiektuak gizakia lehen aldiz Martera eramateko hautatuak izan daitezen. historiako denbora.\nInformazio gehiago: Bloomberg\nArtikuluaren bide osoa: Gadgeten berriak » Teknologia » Boeing izango da Martera iristen lehena\nHub guy esan zuen\nKontratu espazialak bezain ondo kontratu militarrak lortzen dituztenez, oraindik mende batzuk dituzte Martera iristeko.\nErantzun Hub Guy-ri\n"Benetan urdina" koloretako Google Pixel ez da soilik Estatu Batuetan erabilgarri egongo\nGTA 5-ek Samsung Galaxy Note 7rako bonbak aldatzeko aukera ematen digu


Uberan - Euskal Idazleen Elkartea - "Rosa itzuli da (Erein) iraganaz betetako oso gaur egungo nobela bat da"\n"Rosa itzuli da (Erein) iraganaz betetako oso gaur egungo nobela bat da"\n20 urte pasa dira Urregilearen orduak (Erein) eleberria kaleratu zuenetik. Rosa bezala, Pako Aristi ere itzuli da nobelagile gisa. "Iraganaz betetako oso gaur egungo nobela bat da Rosa itzuli da (Erein)".\n2013an, Parot doktrina baliogabetu ondoren, ETAko militante saldo bat aske geratu zen. Gehienek hogei urtetik gora zeramatzaten preso. Zer aurkitu zuten herrira itzultzean? Une historiko horretatik abiatuta, thriller politiko bat ondu du Pako Aristik, itzulera orok dakarren zirrara gai askorekin zipriztinduz: senitarteko sekretuak, belaunaldien arteko lotura ezkutuak, hitzek errealitatearekin daukaten gatazka, ahanzturaren beharra ala oroitu ezinaren kondena, guztia kontakizun biziz eta elkarrizketa mamitsuz emana.\nAurreko astean egin zuten aurkezpen ekitaldia Donostiako udal liburutegiko sotoan. Ereinek bideo irudiz jaso zuen hedabideen aurreko agerraldia.


Zabaletak Sanzi leporatu dio terrorismoa “politikoki baliatzea, bere miseriak ezkutatzeko”\nEra horretara erantzun die Zabaletak joan den larunbatean, ETAren azken atentatua salatzeko egin elkarretaratzearen ondoren, Miguel Sanzek egindako “adierazpen ezegoki eta onartezinei”. Izan ere, adierazpen instituzionalaren bozketan Nafarroa Bai abstenitu izana salatu zuen Sanzek, eta esan zuenez, “terrorismoaren kontrako borroka ez da zehaztasun kontua: terrorismoarekin zaude edo terrorismoaren kondenaren ondoan”.\nZabaletaren aburuz, “Sanzek adierazpen horiek egin zituen bere miseriak eta bere alderdiko kontraesanak ezkutatzeko”. Era berean, gogoratu du Yolanda Barcinak, Nafarroako Festaren egunean, “saihestu” egin zituela gai politikoak bere adierazpenetan; “hori eginez gero, arazoak daudela agerian geratuko litzatekeelako”.\nGaineratu duenez, “beren miseriak ezkutatzeko ahaleginetan ari dira, eta horretarako, indarkeriaren gaia itsuski erabiltzen ari dira, azken 30 urteotan neofrankistak egiten ari diren moduan, terrorismo frankista eta ETAren indarkeria beren probetxurako erabiltzen ari direlako”.\nZabaletak azpimarratu duenez, Eduardo Puellesen hilketa salatzeko koalizioak proposatutako adierazpena Eusko Legebiltzarrean onartutako bera da, PSE, EAJ, PP, UPyD, EA eta Aralarrek onartutakoa, “baina hemen UPNk eta bere jarraitzaile PSNk eta CDNk atzera bota dutena”.\nNabaiko bozeramaile defendatu duenez, “batasun proposamena egin zuen bakarra Nafarroa Bai izan zen, indarkeriaren fenomenoaz baliatzeko asmorik ez dugunak. Horixe da instintiboki eta oso baldar Sanz jaunak egiten duena”.\nEra horretara, dei bat egin zion Sanzi: “Bere dilema sinplistaren arabera, Legebiltzarra osatzen duten alderdi guztiak ere, Nafarroa Bai bezala, edo terrorismoarekin edo terrorismoaren kontra daude. Gauza bera esan beharko lieke alderdi horiei ere bai”.\n“Sinplifikazioa erredikulua da batzutan, Sanzek egiten duen moduan, baina horiek guztiek agerian uzten dute askoz larriagoa den kontu bat: indarkeria politikoki baliatzea inolako lotsarik gabe”.


Iparnature. servicios tur�sticos y culturales | Alava Incoming\nIparnature. servicios tur�sticos y culturales\nTxakolin Upeltegia BisitatzeaORDUTEGIAPREZIOAOrdua eskatu5 �/ pertsonaLikorearen Museoa BisitatzeaORDUTEGIAPREZIOAOrdua eskatu4 � / pertsona(Tarifa bereziak taldeentzat)\nEl Club AVIA sugiere una ruta por la Cuadrilla de Ayala (04-Ene-2011)\nAldai, 1. behea 01470 AMURRIO (Araba) Tel_ 00 34 945 393 704\niparnature@gmail.com http://www.iparnature.com Harremanetarako:Neurrirako bisitak:\nHONAKO GAIETAN ESPEZIALIZATUTA: Aiara eta Zuiako Eskualdeak. (Likorearen Museoa, Txakolin upeltegietarako bisitak...)\nIparnature enpresak esperientzia luzea du turismo eta kulturaren sektorearekin lotura duten jarduerak eta proiektuak kudeatzen. Amurrioko Jarduera Turistikoen Zentrotik eta Zuiako Eskualdeko Turismo Bulegotik, Iparnaturek sektore pribatuari zein publikoari erantzungo die eta zerbitzu sorta zabala eskaintzen die; zerbitzu horiek honako jarduera-eremu hauetan sailkatzen dira:\n� Turismo ekimenetako zentroak, turismo bulegoak eta museoak diseinatu, sortu eta kudeatu.\n� Enoturismoarekin lotutako zerbitzuak: Upeltegietarako bisitak, dastatzeak azalpenekin, dastatzeak eta gastronomia jardunaldiak.\n� Turismo programak antolatzea monumentu eta museoetarako bisita gidatuekin. Talde zein partikularrentzako ibilbideak eta txangoak\n� Kultura, turismo eta ingurumen edukia duten eskola-kanpainak, zentroetarako abentura turismoko jarduerak antolatzea. Txakolin upeltegirako bisita\nAraban garrantzitsua da ere txakolinaren ekoizpena, Aiaran ekoizten den ardo zuri berezia da. Arabako Txakolina Jatorri Deitura arautzen duen Kontseiluak, ardo hori ekoiztu eta merkaturatzen dituzten upeltegiak batu ditu. Upeltegi ekoizle batzuek badute bisita gidatuen programa bat. Bisita horien bidez, bisitariei upeltegietako ateak irekitzen dizkiete Txakolina nola egiten duten azaltzeko eta ardo horren berezitasunetan sakontzeko aukera emateko. Likorearen Museorako bisita\nLikorearen Museoa bisitatu eta Amurrioko 175 urteko historia industriala ezagutu hango enpresa ospetsuenetako baten bidez. Likoreak egiteko azken mende hauetan erabili dituzten pieza bakar batzuk eta zenbait tresna ikusiko dituzu.\nEzinbestekoa da aldez aurretik erreserba egitea.\nHiribildu ikusgarri honen historiatik egindako ibilbidea, Erromanikotik Barrokoraino. Fortaleza del Cristo tenplua eta Jasokundearen Ama Birjinaren Eliza ikusiko ditugu. Asteartetik larunbatera: 11:00etan\nTaldeek hitzordua eskatu behar dute\n12 urte arteko umeak, doan.\nAraban garrantzitsua da ere txakolinaren ekoizpena, Aiaran ekoizten den ardo zuri berezia da. Arabako Txakolina Jatorri Deitura arautzen duen Kontseiluak, ardo hori ekoiztu eta merkaturatzen dituzten upeltegiak batu ditu. Upeltegi ekoizle batzuek badute bisita gidatuen programa bat. Bisita horien bidez, bisitariei upeltegietako ateak irekitzen dizkiete Txakolina nola egiten duten azaltzeko eta ardo horren berezitasunetan sakontzeko aukera emateko.\n�\tAVIA Klubak Aiarako Eskualdetik egin beharreko ibilbidea proposatu du (20011ko urtarrilaren 4a).


Zenbat da zure hirian lurrak? - Geofumed\nIraila, 2018 katastroa, Geospatial - GIS, Land Management\nErantzun anitzak sor daitezkeen galdera askoren artean, askok emozionalak izan ditzakete; Aldagai askok eraikuntza edota eraikinik gabe, zerbitzu publiko edo gune tipiko asko badaude. Lurzoruaren balioa gure hiriburuko eremu jakin batean ezagutu genuenean, zalantzarik gabe, katastroaren, higiezinen merkatuaren edo lurzoruaren erabilerarekin lotutako alderdiei laguntza handia eskaini zitzaien.\nOrain arte ekimenaren harritu naiz «Lurraldearen balioak Latinoamerikan«Helburu hori bilatzen du, lankidetza-ikuspegiarekin eta webmapping teknologia aplikatuz. Litekeena da Iberoamerikako testuinguruan erreferentzia izatea, gutxienez, hiri garrantzitsuenetan, batez ere eskualdeen eta herrialdeen arteko konparaziozko ikuspegia dela eta.\n2018 edizioan, orain dela bi urte hasi zenaren eguneratze bat aurkezten du: merkatuaren konponketaren arloko latinoamerikako hirietako hirien balioak sistematizatzea. Berezitasuna eta harrotasuna edo mirespena sor ditzakeenez, ekimen kolektiboa eta guztiz doakoa da. Parte hartzen duten boluntario mota guztiek parte hartzen duten bitxi horiek osatzeko laguntzen duten pieza bat parte hartzen dute gure herrialdeetako geo-ekonomiako tokiak. Akademia, profesionalak, higiezinen agenteak eta funtzionario publikoekin loturiko pertsonei zuzenduta dago irekita, baita lurralde politiken kudeaketarekin loturiko erakunde publiko eta pribatuekin ere. Interes ekonomiko edo politikorik gabe doan eta independentea da, antolatzaileek presioa eragin dezakete edo zenbait prezio egitean baldintzatzen dute.\nProiektu honek zenbatzen ditu bi aurreko edizioekin, bat 2016-en eta 2017-en beste bat. Lan horiei esker, eskualdeko 7,800 herrialdeetako 16 georeferentzien datuak biltzen ziren.\nHiriko lurraren balioa ezagutzeko garrantzia\nBerrikuntzaren aurrean, galderek sortzen dute zergatik beharrezkoa den edo zein izango liratekeen jakitea eremu jakin batean zein lurralde jakin. Gai honi buruzko informazio-bankua izateak irizpideak bateratzeko irizpideak bateratzen ditu politika publikoak planifikatzeko eta eskualdeko hiririk garrantzitsuenei lurralde-kudeaketa plan bat zabaltzeko. Hirigintza plangintza neurri bat, esaterako, etxebizitza sozialeko talde batek legitimitate handiagoa lortuko du zenbait herrialdetan zenbait herrialdetan burutzen bada. Desjabetzeak, justifikazioak eta konpentsazioak barne hartzen dituzten proiektuak aipatu gabe.\nProiektu honen ezaugarri nagusietako bat aukera askorekin doakoa da interneten bidez.\nEntzun dugu asko Crowdfunding proiektu batean sartzeko edo inbertitzeko modu bat bezala burutzeko. Diru-gordailua duten pertsonek, enpresek edo erakundeek besteek beren helburuak jarrai ditzakete, webaren potentziala aprobetxatuz. Batera Crowdsourcing ia mekanismo berdina gertatzen da, ez da dirua, baizik eta datuak edo ezagutzak eragiten duen diferentzia bakarra, eta proiektuaren lankidetzan parte hartzeari uko egitea. Itzulpenak "lankidetza masiboa" gisa ulertu dezake. Modu sintetikoan, partaidetza masiboa, etengabea, doakoa, irekia eta erraz eskuratzen da eta geolokalizazioan oinarritzen da terminoak asmatu crowdmapping.\nTresna honetarako eman daitezkeen lau erabilerak\nLehenengo funtzioa perspektiba akademiko baten barruan ematen da. Aldagai konplexu eta zehatzak aldatzeko erabil daiteke. Esate baterako, etxerako sarbidea izateko aukera izan daiteke pertsona jakin baten bizitza maila aztertzeko kontuan hartu beharreko alderdia; Goiko eskualdeko datuak bateratzen baditugu, Buenos Aireseko biztanleen bizi-maila konparatu ahal izango dugu, Argentinako beste hiriekin alderatuta, kasu bat izendatzeko.\nBalioen mapa hau beste eremu bat erabil daiteke zergen katastroarentzat. Urtero, tokiko gobernuek normalean merkatuaren datuak eskatzen dituzte zonalde geoekonomikoen balioak eguneratzeko, ebaluazioa eguneratua izan dadin eta zergak biltzeko. Normalean, higiezinen enpresen baloreen aholkularitza, salmentako fidagarritasuna Land Erregistroan, iragarki iragarkietan, etab. Beno hau honetarako iturri egokia da; Ez da arraroa izango arazo horri aurre egiten dioten udal langileek beren datuak eguneratu dituztela, beste batzuek beren ikerketa errazteko egiten ez dutelako. Balio horiek merkatua dira eta lurrak soilik aipatu behar ditut, ez dut eraikinaren balioa gehitzen.\nHirugarren formulario bat aurrekoarekin lotzen da, baina mugimenduaren mugimenduaren arabera; batez ere, mapan begiratuz gero, posible da zein tokitan dagoen higiezina mugitzen den tokian zehaztea; datuak hobeak edo okerrak izan daitezke, nahiz eta inbertsioa sustatu edo identifikatu gabeko informazioa identifikatu. Informazioaren oinarria deskargatu daiteke eta datuek helburu zehatzetarako erabil ditzaketen xehetasunak biltzen dituzte, esaterako, sorta-eremuaren, zerbitzuen eskuragarritasuna, datu-iturburua eta emandako erabiltzaileak.\nAzkenean, eta beharbada maila apalagoan idealista, tresna mota hau oztopoak kentzea jarraitzen du. Globalizazioak, Internetek eta komunikabideek modu berriak bultzatuta, bide luzea egin zuten bitartean, Latinoamerikako lurzoruaren baloreen mapa bezalako proiektuak lankidetzan ari dira elkarlanean, nazio ezberdinen arteko loturak indartzeko, .\nProiektu honen gauzatzea merezi du Lincolneko Lurralde Politikako Institutua Latinoamerikako eta Karibeko partaidetza eta presentzia zabaldu nahi du, ekimen pedagogiko eta zientifikoak eta hedapen-proiektu mota desberdinak sustatuz.\nIkusi balioak mapa orrian\naurreko Post«Aurreko WMS2Cad - CAD programekin lotutako wms zerbitzuak elkarreragiten ditu\nNext Post Eraikuntzako software onena - Eraikuntzarako Informatika Sariak 2018Hurrengo »


Paperezko kontzertuak: Anari, Daughn Gibson eta Bide Ertzean • ZUZEU\nLiburu artean, Zarauzko Garoa liburu dendan hilabetean behin egingo diren aperitif musikatuak dira Paperezko Kontzertuak. Ohiko plazetan musika zaleak eta artista banantzen dituen beira ikustezinik gabe, mikrofonorik gabe, anplifikatzailerik gabe. Entzuleak eta artista soil soilik. Lagun artean, eta ingurune intimo batean, musikaz gordin gozatu eta solasteko aperitifak igande goizetan. Gaur aurkeztu dugu lehen hiruhilekoa Garoan bertan.\nGutxienez bi helbururekin jarri da martxan Paperezko Kontzertuak ekimena.\n1- Musikazaleak eta artistak formatu intimo batean harremanetan jartzeko: Artistek liburu bati eskeiniko diote formatu gordinean joko duten 4-6 abestiko kontzertutxoa. Kazetari batek (lehen hiruhileko honetan Jon Eskisabelek), moderatu eta dinamizatuko du artistaren eta entzuleen arteko solasaldia.\n2- Estatu Batuetako National Public Radio NPR irratiak famatu egin duen Tiny Desk Concerts formatua eredu gisa hartuz, ikusentzuneko piezak sortu eta sarean bideo musikal gordinen bilduma bat osatzeko: Debolex ekoiztetxea eta ZuZeu arduratuko dira bideoak grabatu, muntatzeaz. Hona hemen Bide Ertzean taldearekin, proba gisara, grabatu pilotoa:\n(azaroaren 17an, 11:30ean)\n(abenduan 7-9 asteburan, zehazteko)\n(urtarrilaren 12an, 11:30ean)\nHiru kontzertuko paketea\nPaperezko Kotzertuak hiru hilabeteka aurkeztuko den formatu bat da. Eta hiruhileko bakoitzeko sarrerak 30 euro balioko du. Sarrera erosten duten pribilegiatuek hiru kontzertu horietara joan eta artistarekin aurrez aurre egoteko eskubidea izango dute. Sarrera kopurua oso mugatua denez “bizkorrak izatea” gomendatu dute dendako arduradunek.\nSarrerak erosteko bidea\n1- Garoa liburudenda bertan izango dira salgai.\n2- Telefonoz (+34 943 83 25 07) edo e-posta bidez (info@egaroa.com) erreserba eginda\nAnari, Bide Ertzean, daughn gibson, garoña, liburudenda, paperezko kontzertuak\n2 pentsamendu “Paperezko kontzertuak: Anari, Daughn Gibson eta Bide Ertzean”-ri buruz\nConciertos de papel - Pedradas 2013-11-04 21:52\n[…] información: Paperezko kontzertuak Garoa liburudendan (enlace en euskera en […]\nAne 2013-11-06 09:27\nIdeia oso polita da baina sarrerena hirunaka egitea ez zait egokia iruditu. Nik lehenengo hiru hilabetean bakarrera joateko aukera izango nuke eta ez ditut 30 euro ordainduko.


Kosmetikoen osagaiak kuantifikatzeko metodo garbiagoak - Elhuyar Aldizkaria\nHasiera » Albisteak » Kosmetikoen osagaiak kuantifikatzeko metodo garbiagoak\n2015/06/01 319. zenbakia\nKosmetikoen osagaiak kuantifikatzeko metodo garbiagoak\nHiru metodo garatu eta aplikatu ditu EHUko ikertzaile batek\nEHUko ikertzaile Josu Lopez-Gazpio. Kosmetikoen osagaiak analizatzeko metodoak garatu ditu. Arg. UPV/EHU\nKosmetikoetan erabiltzen diren hainbat osagai aldi berean analizatzeko hiru metodo garatu ditu EHUko ikertzaile Josu Lopez-Gazpiok. Beste teknika batzuekin alderatuta, disolbatzaile-kantitate oso txikia erabiltzen dute, eta hondakin gutxi sortu. Aintzat izanda 10.000 osagai baino gehiago erabiltzen direla gaur egun kosmetikoak egiteko, nahitaezkoa da haiek analizatzea, kontsumitzaileen segurtasuna bermatzeko.\nMusketa-lurrinak, alergenoak, kontserbagarri antimikrobianoak eta antioxidatzaileak eta argi ultramorearen iragazkiak analizatzeko metodoak garatu ditu Lopez-Gazpiok, elektrofrosei kapilarrean oinarrituta. Izan ere, teknika horren abantaila nabarmenena da disolbatzaile gutxi erabiltzen eta hondakin gutxi sortzen duela. Electrophoresis aldizkarian argitaratu ditu ikerketaren emaitzetako batzuk.\nAzaldu duenez, laginak prestatzea oso erraza da —diluitu besterik ez da egin behar—, eta metodo merkeak dira, gainera. Beraz, aukera ona dira orain arte erabiltzen zirenen aldean (likido- eta gas-kromatografiak). Gainera, orain arte ez bezala, osagaiak aldi berean banatzea lortu da elektroforesi kapilarra erabiliz, esate baterako, lurrinak eta alergenoak aldi berean bana daitezke, edota kontserbagarriak eta ultramore-iragazkiak, eta abar.\nHainbat perfume, xanpu, gel, xaboi, eguzki-krema eta etxeko produktu aztertzeko aplikatu ditu metodoak Lopez-Gazpiok, eta adierazi du "guk analizatutako produktuetan araudia bete egiten” dela.\nHurrengo urratsa izango da aldi berean osagai gehiago analizatzen saiatzea, bai eta detekta daitekeen kontzentrazio minimoa ahalik eta gehien txikiagotzea ere.\nEguzki-kremen nanopartikulak, agian arriskutsuak


Ba ote dakixu? | 2020eko Maiatzaren 21a\nMaiatzaren 10eko lehen tenoreetan, aleman eliteko komandoak sartzen ziren Belgika, Holanda eta Luxenburgo lurraldeetan. Militar postu estrategikoak miran hartuak ziren eta lehenik zubiak. Etsaiak suntsitu baino lehen hartu behar ziren. Belgikan, Albert kanaleko zubiak kontrolatu behar ziren mendebaldeko bidea idekitzeko. Eben-Emael-eko gotorlekua, Belgikan, alemanek atakatu zuten goizeko 4ak eta erditan. Europako gotorleku indartsua bezala ikusia zen, Belgikako 700 soldaduekin barnean. Baina, 36 orenez, 55 aleman paraxutista gotorlekuaz jabetuko ziren zartagailu anitz eta eraginkorrak erabiliz. Holandan ere, guduka zinez gogor eta odoltsuak hedatzen ziren. Holandesek ere heroismo handi bat erakusten dute. Ypenburg hirian, egiazko garaipen bat lortzen dute (1.000 aleman soldadu hilak edo kolpatuak eta 183 aleman hegazkin suntsituak). Baina, maiatzaren 10eko iluntzean, alemanek Holandako militar postu estrategiko anitz okupatzen zituzten, Belgikan eta Luxenburgon bezala. Frantziako mugatik zinez hurbil. Goizean, ustekabean atakatuz, alemanek 232 frantses hegazkin suntsitu zituzten. Baina, armadako kontrolatzaile orokorra zen Jacomet jauna sinesten badugu, frantses agintaritza nagusiak konfiantza handi bat begiratzen zuen: “ikusi bazenuten, nik ikusi dudan bezala, goiz honetan, Gamelin jeneralaren irriño zabala, ez zenuketeen arrangurarik izango. Alemanek igurikatzen zuen okasionea emaiten diote”. “Orduan, beldur?” Lehen tenore hauetan, koordinazio falta da aliatuen problema handiena. Belgika estatu neutrala zen alemanen inbasioa arte. Horretako, maiatzaren 10ean, frantses tropak igurikatu behar dute goizeko 7ak arte Belgikako gobernuaren muga pasatzeko, baimena lortzeko. Arratsaldeko 13etan, tropa britainiarrak Belgikan sartu nahi zutelarik, Belgikako mugazain batek gelditu nahi zituen pasatzeko baimena beren eskuetan ez baitzuten! Britainiarrek hesia lehertzen dute eta beren bidea segitzen. Goizeko 4etan, Belgikak 330 suntsitze erabaki zituen, zubiak lehenik, frantseseri ezer erran gabe, eta horrek frantsesen aitzinamendua trabatuko du. Métivierek, frantses kapitain batek, ber egunean, tanken kontrako oztopoak Wavre-Namur defentsa lerrotik kenduak izan zirela deskubritzen zuen. Otsailean, Belgikako armadak 6.000 oztopo horiek ekialdera eramaitea erabaki zuen. Metivier-ek Belgikako agintaritza nagusiari esplikazioneak galdegiten dituelarik, arrapostu hori ukaiten du: “Belgikaren erdia sakrifikatzea ez da posible baina ez arranguratu, dena ongi da, etsaia menean atxikia da”. Biharamun arratsaldean, bi egunez, alemanek Albert kanala kontrolatzen zuten, bere zubiekin (alta Belgikako jeneralek, alemanen aitzinamenduari aste batez buru egitea pentsatzen zuten). Métivier- ek frantses agintaritza nagusia informatzen du. Prioux eta Blanchard jeneralek galdegiten dute Dyle maniobra uztea. Ez da posible lerro horren gibelean egoitea ez baldin bada egiazko defentsarik! Belgikaren men- debaldean instalatzea, Escaut ibaitik Ardenak arte, proposatzen zuten. Alemanek Belgikan eta Holandan aitzinatzen ziren tropa aliatuak zinez guti bonbardatzen zituztela ohartzen ziren ere. Tranpa senditzen zuten. Gibelera egite bat antolatzeko oraino bazen denbora tropa aliatu hoberenak, Holandan eta Belgikan zirenak, salbatzeko, berantago, kontraofentsiba bat entseatzeko. Baina, Gamelinek ez du batere hola pentsatzen eta igortzen du Billotte jenerala, Prioux eta Blanchard bide zuzenean berriz ezartzeko “Orduan, beldur? Behar da Dyle maniobra bukaera arte eraman”. Ber momentuan, alemanek beren ofentsiba nagusia hasiko zuten, Ardenetako oihanean ongi gordeturik.


Euskal Jaia herritarren eta eguraldiaren berotasunarekin gauzatu zuten - Plaentxia.eus\nEuskal Jaia herritarren eta eguraldiaren berotasunarekin gauzatu zuten\nUbane Madera 2018-06-05 11:41\nHerritar asko erakarri ditu aurtengo Haurren Euskal Jaiak, bereziki, eguerdi partean. Plaza Zaharraren bueltan ikusle mordoa elkartu zen domekan, Soraluzeko Urrats Dantza taldearen eta Debagoienetik etorritako dantza taldeen saioa ikustera. Arratsaldean, aterpean jardun zuten. (Argazkiak: Egoitz Unamuno eta Jon Agirre).\nSoraluzeko kaleak, eta bereziki, Plaza Zaharra jendez beteta egon ziren domekan, Haurren Euskal Jaiari esker. Eguraldi ona lagun (beroegia ere bai, goizean bereziki) eguerdira arte kalez kale jardun zuten dantzariek, han-hemenka eta taldeka banatuta, dantzak eta txistu doinuak udalerriko txokoetara eramanez.\nEhunka lagun plazan\n13:00ak inguruan egindako alardeak, berriz, ikusle mordoa erakarri zituen plazara. Erretratu polita erakusten zuen herriko plaza nagusiak, kanpoko eta herriko ehunka lagunek inguratuta. Guztiek ere txaloka eskertu zuten neska-mutikoek eskainitako dantza saioa.\nArratsaldeko jarduna, bestalde, kiroldegira lekualdatu behar izan zuten, euri-ekaitzen babespera. Frontoian egin zuten iluntzera bitarteko alardea.\nHaurren Euskal jaia eginda, oraingo zapatuan Ezozin egin dute hitzordua, erromeria herrikoia egiteko. 11:00etan Plaza Berrian elkartuko dira Urrats Dantza Taldeko dantzariak hamaiketakoa egiteko, eta 12:00etan abiatuko dira Ezoziria kalejiran, dantzariekin eta txistulariekin.\n13:00etan, berriz, egingo dute dantza-saioa eta 14:30ean, berriz, bazkari herrikoia egingo dute bertaratzen diren herritarrekin batera. Txartelak Iratxo gozo-dendan eskura daitezke.\nBazkalostea, berriz, Imuntzo eta Beloki taldeak girotuko du, 18:00etan. Eta dantza jardunarekin bukatzeko, 19:00etan Larrain-dantza egingo dute Urrats Dantza Taldekoekin. Ostean, Imuntzo eta Beloki taldeak atzera ere dantzaldia girotuko du.


Arratia: Sakramentuak eta 05\nGrazia sakramentuaren aurretik etor daiteke. Oso interesgarria da Pedrok ematen duen arrazoia, Kornelio ehuntariaren bataioa zuritzeko: «Uka al diezaieke inork Bataioko ura, guk bezala Espiritu Santua hartu duten hauei?» (Ap Eg 10, 47). Hau da, ez du bataiatzen Espiritu Santua har dezan, hartu duelako baizik.\nBaina sakramentua ere joan daiteke graziaren aurretik (eta honi teologikoki deitu izan zaio «biziberrikuntza»).\nAre gehiago, Ordena eta Ezkontza kenduz gero, Elizak beti esan du, litekeena dela gurarizko sakramentuaren bidez grazia hartzea. Eukaristiaren kasuan, esate baterako, hala dio Trentok hitzez hitz: «Ogi eukaristikoa gurariaz jaten dutenek haren fruitua eta probetxua jasotzen dute, maitasunaren bidez diharduen fede biziari esker».\nHau da, Kristok gainezka egiten die Elizari eta honen sakramentuei. Ez da geratu beraien gatibu. Baina, jakina, grazia sakramenturik gabe ere lortu ahal izanak, ez du esan nahi horiek alferrikakoak direnik.\nElizarik eta sakramenturik gabe Jainkoak «ezkutuki» ihardungo luke eta, horregatik hain zuzen ere, Haren egintza ez litzateke hain eraginkorra izango: zerbait adierazi baino lehen, modu nahasi batean bakarrik daukagu; adierazpena adierazten denaren sortzailea da beti, eta hau hala da, baita lege psikologiko hutsengatik ere.\nJokaera sakramentala bertan behera uzteak esan nahiko luke, Jainkoaz janaritzeko ezaugarri ikuskorren beharrik ez legokeen egoera batetan kokatzen garela. Horrelako egoera emango da, noski baietz, baina oraindik ez da ematen: «bizitza zoriontsua» da hori, Jainkoa betirako edukitzea. Patmoseko ikusleak hala esaten du Jerusalen Berriaz: «Ez nuen han Etxerik ikusi; Jauna, Jainko ahalguztiduna, eta Bildotsa ditu bere jauretxe» (Apk 21, 22).\nIzan ere, sakramentu guztiak Jainkoaren Erreinuaren, alderdiak aurreratzen dituzten «signa prognostica» aurretik ezagutzera ematen duten esaugarriak): behin-betiko gizakia (Bataioa), azken barkamena (Penitentza), oturuntza eskatologikoa (Eukaristia), e.a. Baina, gertaera horiek aurreratzen dituzten aldi berean, nolabait estali egiten dituzte, ezaugarria ez bait da errealitatea. Sakramentuak, Eliza osoa bezala, «dagoeneko bai» eta «oraindik ez»aren tirabiran kokatzen dira.\nSakramentuak, Eliza bezala, bien bitartekoa den oraingo aldiari dagozkio, eta desagertu egingo dira, Jainkoaren Erreinua bere osotasunean agertzen denean. Baina ez dute desagertu behar garaia baino lehen.\n DS 1.648 = D 881.\n Aouinoko Tomas, Suma Teologica, 3, q. 60, a. 3 (BAC, 13. t., Madrid, 1957, 27 or.).


Agenda 30eko motibazio-saioak – Orereta Ikastola\nAgenda 30eko motibazio-saioak\n2021-2022 ikasturtean, aurtengo Eskolako Agenda 2030 programari ekin diogu. Eskolako Agenda 21 zena, iaz Agenda 2030 bihurtu zen eta Nazio Batuetako Erakundeak adostutako Garapen Iraunkorreko 17 Helburuetan oinarritzen da. Helburu hauek nagusiki mundu mailan pobrezia desagerrarazi, planeta babestu eta pertsona guztiei oparotasuna bermatzeko sortu dira.\nMotibazio-saioak: Lehenengoa “Eztularentzat xarabea”\nEztularentzako xarabea sortuko dugu. Azaroaren 14an, igandean, Baserrian, lehenengo motibazio-saio hau egingo dugu, 11:00etatik 13:00etara. Aforoa mugatua izango denez, ondorengo inprimakian izen ematea eskatuko dizuegu. Etorri nahi duzuen pertsona bakoitzeko izen emate bat egin beharko da (adibidez, familia batetik bi baldin bazatozte, bi izen-emate egin behar dira).


ITSASMENDI 7: ardo baten sorreran sakontzen – Bodegas Itsasmendi\nITSASMENDI 7: ardo baten sorreran sakontzen\nApirilaren 26an Artxandako Ostalaritza Goi Eskolan tailer berezia antolatu zen ardoaren sorreraren analisian sakontzeko helburuz. Hau da, alde batetik, coupage desberdinen azterketa, eta bestetik uzta edo urtabe desberdinen analisia. Horretarako produktu beraren urtabe desberdinetako dastaketak antolatu ziren. Urtez urte klimatologia desberdinek eragindako aldaketak eta ezaugarri bereizgarriak aztertu ziren.\nDastaketaren lehen zatian oraindik prozesuan eta bukatzeko dagoen 2016ko ITSASMENDI 7 txakolinaren 7 depositu dastatu ziren. Proba honen helburua dibertsitate geologikoa eta mikro-klimatikoaren eragina aztertzea zen. Mahasti desberdinetako Hondarrabi Zuri, Hondarrabi Zuri Zarratie eta Riesling barietateen ezaugarrietan sakonduz, lursailak duen garrantzia azpimarratzeko balio izan zuen. Terroir delakoaren garrantzia gure ardogintzaren filosofian funtsezkoa da. Horregatik gure txakolinen ezaugarrietan barietatearen pisua txikitzera jotzen da.\nBigarren fase baten uzta edo urtabearen garrantzia ikusteko aukera izan zen. Urtean zehar izandako gora behera klimatologikoak ardoan islatuta gelditzen dira, eta horrek gure iritziz, plus oso baliotsua ematen dio txakolinari.\n2015eko uzta, Magnum formatuan dastatu genuen eta esan daiteke 2011koaren antza duela, izaera atlantiar markatua dute. 2014koa, ordea, mediterraneoagokoa dela esan daiteke urte beroa izan zelako batez ere irailaren lehen astean. Horregatik helduagoa eta azidotasun gutxiagorekin atera zen. Ezaugarriok kontuan hartuta 2012koa ekartzen digu gogora baina hau haren aldean, botilan izandako ontze prozesuari esker, askoz konplexuagoa eta borobilagoa gertatzen da. 2013ko urtabea ostera, urte hotza izan zenez, maila maliko oso altuak erakusten ditu, baina hala ere konplexutasun handikoa eta orekatua da. Heldutasun osoa lortu ez zuen 2013ko urtabe honi asko kostatu zaio lortutako elegantzia mailara heltzea.\nArdo dastaketa didaktikoa gertatu zen bete-betean, landutako gaiek jakin min handia sortu baitzuten parte-hartzaileengan.\nadmin2018-04-10T10:49:48+00:00Artikuluak, Gure txokoa|0 Comentarios\nItsasmendi Artizar eta Anima Negra Iberdrola dorrean. Maiatzak 15, San Isidro eguna.


Coworking-guneak, ekintzaileentzako aukera bikaina - Gaztenpresa\nZeure kasa lanean hasteko asmotan al zabiltza? Bada, orduan, seguru ez zaudela ziur non jarri lantegia. Zeure etxea duzu aukerarik errazena eta zuzenena, baina jende askok nahiago izaten du etxetik irten eta bulego baten lan-giroaren antzeko zerbait, errendimendu eta produktibitate hobeak izaten ditu eta.\nHorietakoa baldin bazara, coworkinga aztertzea gomendatzen dizugu. Izan ere, hori da formularik onenetako bat ekintzaile, autonomo, startupen sortzaile eta freelance jendearentzat. Eta halako arrakasta izan duenez azken urteotan, erakunde askok bultzatzen dituzte gune horiek ekintzailetza sustatzeko.\nLabur esanda, hau da coworkinga: lan-eremu bera partekatzea beste profesional independente batzuekin. Normalean, lanerako berariaz egokitutako lokal bat izan ohi da gune hori, eta altzariak, sarerako konexioa eta bulego konbentzional baten gainerako ezaugarri guztiak izan ohi ditu: bilera-aretoa, atseden-eremua eta abar. Abantaila nagusietako bat, berriz, hau du: gastuak partekatzeko aukera eskaintzen du, eta ongi hornitutako lan-eremu bat, bulego konbentzional bat baino askoz ere prezio merkeagoan.\nLeku bat hautatu aurretik, kontuan izan:\nInstalazioak. Coworking-gune bat hautatu aurretik, oso garrantzitsua da lan-eremua eta haren instalazioak aztertzea. Eremu indibidual egokiak eta altzari aproposak izan behar ditu lokalak, bai eta bilera-aretoak ere bezeroekin egoteko, aurkezpenak egiteko… Kontuan izan behar dira, halaber, argiak, dekorazioa, landareak…, hau da, lantoki produktibo, praktiko eta osasungarri bat izateko behar den guztia. Gogoratu, bestalde, funtsezkoak direla Interneterako konexioa eta komunikazioak.\nGiroa. Gaur egun, erraz asko aurkituko dituzu lan-sektore jakin batean espezializatutako coworking-guneak. Aukerarik onena hau duzu: lan-sinergiak antola daitezkeen komunitate bat aurkitzea. Hartara, eraikin berean egingo duzu lan eta izango dituzu bezeroak. Gogoan izan coworking-gune asko networkinga sustatzeko leku ezin egokiagoak izaten direla. Baina ezertan hasi aurretik, begiratu zer moduzkoak diren bulegoko lankideak. Izan ere, ondo dago laneko giro atsegina izatea, baina zuhurtzia pixka bat ere ez dago gaizki.\nEkitaldiak eta trebakuntza. Coworking-gune askok antolatzen dituzte trebakuntza-lantegiak eta ekitaldiak (lanekoak eta sozialak) coworkerrentzat, lantokiari nortasun propioa emateko eta han lan egiten dutenen artean harreman pertsonalak sustatzeko.\nOrdutegia eta kokapena. Bulegoa non kokatu, horra beste erabaki garrantzitsu bat, zure eta zure bezeroen joan-etorrietan diru eta denbora aurrezten lagundu diezazukeena. Kontuan izan behar dira errepideko komunikazioak, garraio publikoa eta abar.\nCoworking-gune asko daude Euskadin eta Nafarroan. Hiriburuetako batzuk erakutsiko dizkizugu.\nDesign Kabi: San Mameseko metro-geltokiaren ondoan dago BEAZen foru-eraikina, zeinak 200 m2 baititu enpresa berrietarako, laguntza teknikoz eta tutoretza-zerbitzuz hornituak.\nCentro Bilbao Auzo Factory. Matiko auzoan dago, 1.400 m2 ditu eta alokairuak (modu onean), coworking-guneak eta eremu komunak eskaintzen ditu.\nCEMEI: Enpresa Berritzaileen Udal Zentroak 58 lokal ditu (bederatzi, 180-500 m2 bitarteko enpresa erdiindustrialetarako; gainerako 49ak, berriz, 55-200 m2 bitarteko bulegoak), bai eta aparkatzeko zenbait leku ere (162 langileentzat, 32 bisitarientzat). Haurtzaindegi bat ere badu, kontziliazioa hobetzeko.\nENERTIC. Adimenduna eta bioklimatikoa da eraikin hori, eta ia 8.000 m2-ko azalera alokagarria du. Enpresa dinamikoak, aitzindariak eta jasangarriak hartzeko dago pentsatua, hots, smartbusinessak deritzenak edo talentuaren enpresa berriak.\nPI@. Ikus-entzunezkoen sektoreko enpresetarako da eraikin hori eta, besteak beste, platoak, eremu komunak eta 85 ikuslerentzako 3D zinema-areto bat ere baditu.\nErdi Haroko hiriguneko enpresa-zentroa. Arteen eta ofizioen nortasun-agiriak berreskuratzeko eta XXI. mendeko negozioetara egokitzeko sortu zen. Gasteizko gune historikoan dago, eta alokairuko lokalak ditu, indibidualak zein erabilera partekatukoak.\nJundizko udalaren enpresa-zentroa. Hiritik sei kilometrora, Jundizko industrialdean, dago eremu hori, hiru urte baino gutxiagoko enpresa berrientzat sortua. Hogeita bederatzi negozio-lokal ditu.\nCocoworking. Autonomo, freelance, ekintzaile eta mikroenpresentzako da San Pedro auzoko gune hori, baina zabalik dago hirian iragaitzaz dauden nomad workers deritzenentzat eta hot desking jardunerako ere, betiere iraupen mugatuko proiektuak lantzeko.\nEspacio Co Work. Iruñeko udalak sustatzen du gune hori, zeinak lan-eremu partekatua eskaintzen baitie ekintzaileei, autonomoei, profesionalei eta mikroenpresei. Mahaia, aulkia, norberaren gauzak uzteko armairua, ordenagailua, Interneterako konexioa, argia, ura, berogailua eta garbiketa-zerbitzua ditu eremuak.\nDena prest ekintzaile bihurtzeko? Laguntza edo aholkularitza behar baduzu zure negozioa antolatzeko, zuri laguntzeko dago Gaztenpresa: azaldu iezaguzu zure ideia, eta ekintzaile-ibilbide osoaren etapa guztietan lagunduko dizugu. Zain gauzkazu!\nProfesional autonomoentzako aseguru-motakLangile autonomoen zerga-sistema ezagutzeko oinarrizko gida


Igandean, Mikel Iturria eta biok izan ginen EITBko Amaraunako sarelarien tartean, EITBko Miramongo estudioetan Arantxa Artza eta Andoni Mutiloarekin batera. Ondorengo gaiei buruz aritu ginen:\nProbatu arropa sistema berri batekin, online erosketak egin aurretik. Erosi duzue inoiz arropa Internet bidez? Zer da erosi duzuen azkena? Asmatu zenuten neurriarekin? Askotan zailtasunak izaten ditugu neurri kontuekin horrelako erosketak egitean, baina, antza denez, laster izango dugu aukera arropa gure soinean probatzeko, birtualki bada ere, Fitle sistemarekin:\nFitle, the smartshopping experience\nBuycott, kontsumo koherenterako tresna zure mugikorrean. Mikelek kontatu zigun bezala, funtzionamendua oso erraza da: aplikazioa mugikorrean instalatu eta izena eman ostean, gaika antolatutako boikot kanpaina mordoa izango dituzu ikusgai. Zure ideiekin bat datozenak hauta ditzakezu. Kanpainak hautatu ostean, kameraren bitartez edozein produkturen barra kodea irakurtzeko aukera izango duzu, eta berehala esango dizu Buycott-ek produktu horren aurkako kanpainaren batekin bat egin duzun edo ez.\nPatxi Gaztelumendi kazetariarekin elkarrizketa: Patxi Larrabetzutik Iratira joan da Patakon astoaren konpainiaz. Twitter bidez ere jarraitu ahal izan dugu bidaia. #patakon


Basqueresearch.com: Berriak - UPV/EHUko zientzialariak buru diren talde batek Artizarreko haizeak xehetasun osoz neurtzea lortu du\nUPV/EHUko zientzialariak buru diren talde batek Artizarreko haizeak xehetasun osoz neurtzea lortu du\nArtizarra eta Lurra planeta berdintsuak dira tamainari begiratuta, baina oso desberdinak beste alderdi askori dagokienez. Artizarrak, besteak beste, oso astiro egiten du bira bere ardatzaren inguruan (lurreko 224 egun behar ditu) eta, gainera, Lurraren kontrako norabidean, hau da, ekialdetik mendebaldera. Karbono dioxidozko atmosfera trinkoak lurreko atmosferak baino 90 aldiz handiagoa den presioa dauka gainazalean (ozeanoaren azpian 1.000 metroko sakoneran aurki dezakegunaren baliokidea) eta horrek azaleko tenperatura 450 ºC-ra igotzen duen berotegi-efektu izugarria sortzen du. Beruna bezalako metalak, hortaz, egoera likidoan aurkituko lirateke Artizarrean. Gainazaletik 45 eta 70 km bitarteko altueran azido sulfurikozko hodei-geruza lodiak daude, planeta guztia osorik estaltzen dutenak. Hirurogeigarren hamarkadan, teleskopio bidezko behaketen bitartez, hodei-geruzaren gailurra oso azkar mugitzen zela ikusi zuten: lainoek 4 egunetan ematen zioten buelta planetari, planetak bira egiteko 224 behar zituen arren. Fenomeno horri Artizarraren “superrotazio” izena eman zitzaion: hodei horiek bultzatzen dituen haizearen abiadura orduko 360 kilometrokoa da.\nHirurogeita hamargarren eta laurogeigarren hamarkadetan planeta aztertu zuten misioek superrotazioa fenomeno egonkorra zela erakutsi zuten. Gainera, planetako toki gutxi batzuetan atmosfera zeharkatuz behera egin zuten zundek erakutsi zuten haizeak indarra galtzen zuela Artizarraren gainazalean desagertzera heldu arte. Orain, 2006tik Artizarraren inguruan orbitan dagoen Europako Espazio Agentziaren Venus Express misioarekin egindako behaketa berriek posible egin dute Euskal Herriko Unibertsitateko zientzialarien talde batek Artizarraren hodei-geruzetako haizearen egitura orokorra zehaztea eta geruza horien ustekabeko abiadura-aldaketak behatzea, fenomeno misteriotsu hori interpretatzen lagunduko dutenak. Talde horren buru da Agustín Sánchez Lavega irakaslea, eta haren gidaritzapean dihardute Bilboko Ingeniaritza Goi Eskola Teknikoko Planeta Zientzien Taldeko Ricardo Hueso, Santiago Pérez Hoyos eta Javier Peralta taldekideek. Artikulua, ”Variable winds on Venus mapped in three dimensions” izenburua duena, Geophysical Research Setter aldizkariaren azalean argitaratu dute. Aldizkari hori American Geophysical Union (AGU) elkarte estatubatuarrak argitaratzen du, eta bere ikerketa-arloan eraginik handiena duena da. Gainera, artikulua AGUk bere aldizkari guztietan argitaratzen dituen ehunka artikuluetatik EOS Transactions buletinean nabarmentzeko aukeratu duten zortzi artikuluetako bat da. Buletin hori, AGUko 50.000 kideei bidaltzeaz gain, mundu guztian ikerketa-arlo horretan diharduten zentro guztietara igortzen da. Superrotazioaren alderdi berriak\nVenus Express zundaren barnean doan VIRTIS espektro-kamerak Artizarraren egun eta gauean hartutako irudiez baliatuta, UPV/EHUko zientzialariek hodei horien mugimenduak zenbait hilabetetan zehar neurtzea lortu dute, eta superrotazio deritzon fenomenoaren alderdi berriak aurkitu dituzte. Hasteko, planetaren ekuatorearen eta latitude ertainen artean haize egonkorra duen superrotazioa da nagusi. Haizeak ekialdetik mendebaldera jotzen du, eta, oro har, hodeien barruan indarra galtzen dute altuera galdu ahala, orduko 370 km-tik 180 km-ra jaitsi arte. Latitude ertain horietatik aurrera, haizeak indarra galtzen du polora heldu eta desagertu arte. Han, poloan, zurrunbilo handi bat sortzen da. VIRTIS kamerarekin egindako behaketei esker zehaztu diren beste alderdi batzuk honako hauek dira: batetik, iparraldetik hegoalderako mugimenduak oso ahulak dira, orduko 15 bat km-koak, eta bestetik, lehen pentsatzen zenaren kontra, ez dirudi superrotazioa denboran zehar hain egonkorra denik: “Oraindik ulertzen ez ditugun abiadura-aldaketak atzeman ditugu”, adierazi dute zientzialariek. Horrez gain, “eguzkiaren marea termikoa” deritzonaren eragina ikusi ahal izan dute lehen aldiz Artizarraren goi-latitudeetan. “Eguzkiaren hodeien gainetiko mugimendu erlatiboak eta hodeietan uzten duen bero handiak superrotazioa iluntzean egunsentian baino biziagoa izatea eragiten du”, adierazi dute. “Bildu ditugun datu guztiak bilduta ere, oraindik ezin dugu azaldu hain astiro biratzen duen planeta batek nola izan ditzakeen lurrekoak baino askoz biziagoak diren urakan-haizeak eta nola egon daitezkeen horiek hodeien gailurrean kontzentratuta”, aitortu du Sánchez Lavegak. Ikerketa honek Artizarreko haizearen superrotazioaren jatorriaren azalpen zehatza lortzeko bidean eta, oro har, planeten atmosferen zirkulazioaren ezagutzan aurrera egitea ahalbidetuko du.Astrofisika\tItzuli orriaren hasierara\nA. S�nchez-Lavega, R. Hueso, G. Piccioni, P. Drossart, J. Peralta, S. P�rez-Hoyos,\nC. F. Wilson, F. W. Taylor, K. H. Baines, D. Luz, S. Erard, and S. Lebonnois �Variable winds on Venus mapped in three dimensions� Geophys. Res. Lett., 35, L13204, doi:10.1029/2008GL033817. (2008)\n2015/1/2 Belauneko lesioetarako irra...


Finantziazioa gai nuklearra — Manu Robles Arangiz Fundazioa\nFinantziazioa gai nuklearra\nEnergia, finantziazioa bezala, beharrezko da gure jendartearen funtzionamendu askotarako, baina antolatuta dagoen eran, enpresa erraldoiek kontrolatutako eremuak dira; esparru publikoko agenteek, kasu honetan estatuek, erregularizaziorako baino, horien mesedetan jarduten dutelarik.\nGorka Julio, Koop57 EHko lehendakaria (artikulu hau Naiz-en argitaratu da)\nGaiarekin erlazionatutako beste artikulu batzuk:\n- Sindikalismoa eta kooperatibismoa bidean elkarrekin, Beñat Irasuegi\n- Erresistentziaz harago, alternatibak eraikiz, Naroa Elortza\n- Zer dira ekonomia eraldatzaileak?, Álvaro Porro\n- Coop57: una herramienta complementaria a la lucha sindical, Unai Oñederra\nEnergia nuklearraren arazoak asko eta nabarmenak dira, baina gure metaforarekin jarraituz, egoera katastrofiko baten aurrean zer gertatzen den deskribatzea baino gauza hobeagorik ez dago. Zentral nuklear bateko arazoa erreaktore batean has daiteke, baina laster gelditzen ez bada ondokora irradiatzen da arazoa geldiezina bilakatuz. Plantak saretik deskonektatzeak berez dakarren arazoaz gain, zuzenean sareari eragiten dioten arazo larriak sortzen ditu ondoren. Hori dena energiaren ikuspuntutik bakarrik begiratuz oraindik.\nFinantza etikoek, sistema honetatik deskonektatu eta gure herriaren beharretara konektatzeko tresna bat gehiago dira guretzat\nGero datoz arazo larrienak: isuriek eta erradiazioak ingurune guztia kutsatzen dute. Itsasoko ura, inguruko lurrak, airea bera, ekosistema eta kate trofikoan, natura guztian barrena hedatzen da gaitza, denbora luzeko hondamendia hedatuz, bizitza suntsituz eta arazo kroniko bilakatzen du ukitzen duen guztia. Ordaindu, denok ordaintzen dugu, aurretik eta baita ondoren ere, bereziki zapalduen dagoenak, hondamendiarekiko gertutasunagatik edo ondorio kaltegarriak ekiditeko gaitasun ezagatik.\nFinantzen mundua ere horrelakoxea da, banku-sistema erraldoiei so egiten diegunean bederen. Krisi garaia adibide garbia izan da, katastrofe nuklearraren pareko hondamendia. Arazo puntual bat zirudienak, banku sistema osoaren krisi finantzario batean murgildu gintuen. Zabaldu eta kapitalismoak ikusi duen krisi sistemiko handiena sortuz.\nOndorioei begiratuta zer esan, ondo baino hobeto dakigu, nork ordaindu duen guztia. Denok «erreskatatu» behar izan ditugu bankuak, hain zuzen ere krisia sortu zutenak, gure diruarekin aberasten jarraitzeko. Noski, berriro ere, krisia gehien pairatu dutenak egoera okerrenean bizi zirenak izan dira: bereziki gazte eta emakumeek, langile klase prekarizatuak eta langabetuek, egoera sozial zailetan dauden herritarrek eta etorkinek, arazo estrukturalak kaleratuek edo horren mehatxupean gelditu diren norbanakoek etabar.\nGoiener eta Energia Gara kooperatiba bezalako agenteek energiaren alorrean egiten ari direna, beste mundu guztiz ezberdin batekin konektatzen gaituzte; dudarik gabe, hobea\nUtzi ditzagun baina metaforak alde batera, energia nuklearra eta finantza-erakunde erraldoi horiekiko harremana ez da metafora batera mugatzen. Harremana erreala da oso, arma nuklearrak eta beste negozio beldurgarriekin lotu baitaitezke zuzenean; banku eta entitate berak baitira.\nHorren guztiaren aurrean, entitate horietatik deskonektatzeko aukera ematen diguten alternatibak bilatu behar ditugu. Goiener eta Energia Gara kooperatiba bezalako agenteek energiaren alorrean egiten ari direna, beste mundu guztiz ezberdin batekin konektatzen gaituzte; dudarik gabe, hobea. Koop57k alor horretan ekimen zehatzak jarri ditu martxan. Kasu honetan, Som Energiarekin batera, Germinadorsocial.com trantsizio energetikorako ekimen berritzaileak finantzatzeko lehiaketa.\nEuskal Herrian finantza etikoen sistema anitza eta zabala dugu. Banku etikoak, kreditu kooperatibak, moneta sozialak... horri guztiari gure ekarpena Koop57 EH finantza zerbitzu kooperatiba eraikitzea izan da. Katalunian jaioa, orain Euskal Herri osoa kontutan hartzen duen lurralde sail propioa dugu. Finantza etikoek, sistema honetatik deskonektatu eta gure herriaren beharretara konektatzeko tresna bat gehiago dira guretzat. Eraiki eta erabili dezagun denon artean, egin Koop57 EHko bazkide eta batu eraldaketara!


Tiroak | Iritzia | 7K\nHaien adierazpenak entzun edo irakurriz, ematen du Cabacas bere kabuz-edo hil zela, edo tresnaren batek hil zuela, baina ez poliziak. Orain, zazpi urte geroago, Bilbon izandako gorabeheretan berriz tiro egin dute ertzainek. Eta ez da ertzainaren arazoa edo errua matrailezurra hautsi izana, tiroa geratzeko asmoz eta maltzurkeriaz burua makurtu zuen gaztearena baizik.\nGauzak nolakoak diren! Cabacas hil zutenetik igaro diren zazpi urteotan, eta auzi horren epaiketa egiten zuten bitartean batik bat, Ertzaintzaren edo ertzainen eta Barne Sailaren kezkarik handiena izan da heriotza horren arduradunik, are gutxiago errudunik, inork ez zezala aurkitu euren artean. Eta haien adierazpenak entzun edo irakurriz, ematen du Cabacas bere kabuz-edo hil zela, edo tresnaren batek hil zuela, baina ez poliziak.\nOrain, zazpi urte geroago, apirilaren 15ean, hauteskunde lehiaren harian Bilbon izandako gorabeheretan berriz tiro egin dute ertzainek, eta tiroetako batekin hemeretzi urteko gazteari matrailezurra puskatu diote, burua puskatu ahal zioten moduan.\nDenboran gehiegi luzatu gabe atera da pantailara Jaurlaritzako Segurtasun sailburuordea, ertzainen arduraren bat izan behar duen jauna alegia, eta gauzak nola izan ziren esplikatu du: Ertzaintzak indarra erabili beharra izan zuen, indarkeria handia egon zelako. Ertzaintza horretara behartu egin zutela, alegia, gazte demonio horiek.\nTiroak egin izana onartu du, bada, sailburuordeak. Baina tiroak ez direla burura egiten gehitu du. Kontua zera ei da, mugimendu egoeretan, zarata eta tiroak entzutean, makurtu egiten omen da jendea, eta dirudienez makurtu egin zen neska gaztea ere, eta nonbait horregatik jo zuen tiroak matrailean, eta hezurra hautsi. Ez da, beraz, ertzainaren arazoa edo errua matrailezurra hautsi izana, tiroa geratzeko asmoz eta maltzurkeriaz burua makurtu zuen gaztearena baizik.\nMemorian arakatzen hasten bazara ikusiko duzu behin eta berriz errepikatzen den bertsio zahar berritua dela, munduko edozein lekutako poliziek eta agintariek dutela larderia gainezka darion jarrera hori. Fantasia makabroaren sailean sar liteke dena literatura balitz. Gezurra egia balitz bezala esateko eta kaka esplikatzeko jende agintedun horrek duen gaitasunak askotan txunditu izan nau lehen ere.\nOraingoan ere ez dira gai izan egindakoaren ardura hartzeko, Cabacasenean izan ez ziren moduan, inoiz izan ez diren moduan. Baina zertan dabiltza, beren egitateak onartzeko gai ez diren hauek, beti besteei eskatzen eragindako minaren onarpena?\nGauzak nolakoak diren, Julen; eragiten diguten kaltearen errudun eta arduradun ere geu garela sinetsarazi nahi digute, baina dena ez sinesten eta dena gordinik ez irensten aspaldi ikasi genuen.


PR Servicios de alojamiento y convivencia para personas con discapacidad EUS\nDesgaitasuna duten pertsonentzako ostatu eta bizikidetza zerbitzuak\nElkarbizitzarako zentroak dira, ohiko etxebizitza edo etxebizitza iraunkor gisa erabil daitezkeenak edo, hala badagokio, aldi baterako egoitza gisa; desgaitasuna eta/edo mendekotasuna duten pertsonek erabiltzen dituzte, baldin eta beren premiak etxebizitza pertsonalean edo familiarenean ezin badituzte asebete.\nLaguntza ezberdinak eskainiko dira, aldizkakoak, mugatuak, zabalak eta orokorrak, banakakoak eta pertsonen beharretara egokitutakoak; hori guztia pertsonen ongizate fisikoa eta emozionala hobetzeko, beraien autonomia mantentzeko, garapen pertsonala, trebetasunak, gaitasunak eta esperientziak sustatzeko eta bizitza autonomoagoa izateko.\nEra berean, pertsonak gizarteratzeko eta komunitatean parte hartzeko aukerak ematen dituzte eta erabiltzaileek familiako eta gizarteko laguntza inguruak mantentzea eta indartzea sustatzen da.\nDesgaitasun intelektuala duten pertsonentzako etxebizitzak, aldizkako laguntzarekin.\nLaguntza iraunkorra eskaintzen duten etxebizitzak.\nDesgaitasun intelektuala eta sentsoriala duten pertsonentzat.\nDesgaitasun intelektuala eta fisikoa duten pertsonentzat.\nDesgaitasun intelektuala eta laguntza asko behar duten pertsonentzat (Etxebidea).\nDesgaitasun fisikoa duten pertsonentzat (Goizalde).\nDesgaitasuna eta mendekotasun aintzatetsia duten pertsonak.\n18 eta 64 urte bitartean (biak barne) izatea zerbitzua hasten den unean.\nBateragarria ez den beste zerbitzurik esleituta ez izatea.\nArabako Lurralde Historikoko udalerri batean erroldatuta egotea.\nMenpekotasuna aintzatetsita izatea, edozein mailatan dela ere.\nMenpekotasuna aintzatetsita izatea, 2. mailakoa edo 3. mailakoa.\nDesgaitasun fisiko larria duten pertsonentzat (Goizalde).\nDesgaitasuna duten pertsonen eskubideei buruzko Konbentzioa berresteko tresna. New Yorken egina, 2006ko abenduaren 13an. EAO, 2008ko apirilaren 20koa.\nAbuztuaren 1eko 26 Legea, araudia Desgaitasuna duten pertsonen eskubideei buruzko nazioarteko hitzarmenari egokitzeko dena. EAO 184. zk., 2011ko abuztuaren 2koa, eta ondorengo zuzenketak. EAO, 201110-08\n1971/1999 Errege Dekretua, abenduaren 23koa, ezintasun maila onartzeko, aitortzeko eta kalifikatzeko prozedurari buruzkoa, EAO 22.zk., 2000ko urtarrilaren 26koa, eta horren ondorengo aldaketak. (EAO 2000/01/26, EAO 2003/10/04, EAO 2009/12/26, EAO 2012/10/11).\n504/2007 ERREGE DEKRETUA. Menpekotasun egoera baloratzeko baremoa.\n257/1986 Dekretua, azaroaren 18koa, EHAA 237. zk., abenduaren 1ekoa, Minusbaliotasuna dutenentzako Gizarte Zerbitzuei buruzkoa eta horren hurrengo aldaketak.\nEbazteko eta jakinarazteko gehienezko epea: 3 hilabete eta erdi, eskaera egiten den egunetik aurrera.\nAdministrazio isiltasunaren ondorioak: Ebazpena emateko gehienezko epea igaro bada berariazko ebazpenik eman gabe, zerbitzu emakida bertan behera utzi dela ulertuko da.\nDesgaitasuna duten pertsonentzako ostatu eta bizikidetza zerbitzuak eskatzea


Nola aurreztu datuak zure mugikorrean | Euskaltel Blog\nNola aurreztu datuak zure mugikorrean\nInstagramera argazkiak igotzeko; WhatsApp, Youtube, Facebok eta abar erabiltzeko…, gauza askotarako behar dugu Internet mugikorrean. batzuetan, hilabetea amaitu aurretik agortzen zaizkigu megak. Zer egin horrelakoetan? Hona Euskaltelen blogetik bidaltzen dizkizugun gomendioak.\nDaturik gabe egotea munduarekin konexiorik gabe egotearen antzekoa da. Babesgabe sentiarazten gaitu, eta frustragarria izan daiteke. Horrela sentitu nahi ez baduzu, jarraitu gure gomendioak. 😉\nWiFia ez du daturik kontsumitzen\nDatuak aurreztu eta abiadura bizian nabigatu nahi baduzu, WiFi sare batera konektatuta egotea da onena. Euskaltel WiFik 150.000 konexio-puntu baino gehiago ditu Euskadi osoan. Horiez baliatuta, abiadura bizian nabiga dezakezu, doan, Euskalteleko bezero izateagatik.\nKontuz aplikazioen eguneraketekin!\nAskotan, automatikoki eguneratzen dira aplikazioak, eta abisatu gabe gastatzen dituzte gure mega preziatu horiek. Bada Androidek eta iOSek aukera hau eskaintzen dizute: WiFi sare batera konektatuta zaudenean bakarrik eguneratzea aplikazioak.\nPost batean aipatzen genuenez, aukera bikaina da hodeia argazkiak online partekatzeko eta ustekabeko desatseginik ez izateko (mugikorreko argazki eta bideo guztiak galtzea, adibidez). Egia da hori, baina beste hau ere bai: datuak kontsumitzen ditu gure argazkien segurtasun-kopiak hodeira automatikoki sinkronizatzeak. Hor ere konfigura daiteke aplikazioa (Dropbox, adibidez) WiFira konektatuta gaudenean bakarrik jardun dadin.\nKontrolatu WhatsAppe deskargak\nIa etengabeko jardunean aritzen da WhatsApp eguneko 24 orduetan. Ehunka bideo eta argazki jasotzea dakar horrek. Ondo asko dakizunez, haietako asko ez dira onak izaten, baina datuak kontsumitzen ditu haiek deskargatzeak. Konponbiderik onena: desaktibatu argazki-, audio- eta bideo-deskarga automatikoa. Zuk erabakitzen duzu zein deskargatu, eta, gainera, megak eta lekua aurreztuko dituzu zure telefono mugikorrean.\nBa al zenekien mega gehiago edo gutxiago gastatzen direla zer nabigatzaile-mota erabiltzen den? Batzuek (Chromek eta Operak, adibidez), nabigatzen ari garen bitartean datu-kontsumoa murrizteko aukerak dituzte.\nEguneratzeak bezala, baliteke zenbait aplikaziotan jakinarazpenak aktibatuta edukitzea, lehenespenez. Denek kontsumitzen dituzte datuak eta bateria: WhatsAppekoek (klasikoak jada), harrapatuta zauzkan joko horretakoek, zeinak etengabe gogoratzen baitizu hor dagoela… Hain premiazkoa al da, egiazki, etengabeko informazio hori? Ezetz erantzun baduzu, desaktibatu baztergarritzat jotzen dituzun guztiak. Mega-piloa aurreztuko duzu.\nBegiratu zure datu-kontsumoa\nAzkenerako utzi dugu agian garrantzizkoena den gaia. Egon zaitez informatuta Informazioa boterea da! Begiratu, hainbatean behin, zure datu-kontsumoa, eta zenbat “sakrifizio” egin behar duzun jakingo duzu. Nola begiratzen den? Erraz askoa da, Euskaltelen App-a erabilita:\nEuskaltelen App-a ez badaukazu oraindik, deskargatu —doan— hemen:


Dirulaguntzak 2019: ekintzailetza bultzatzeko eta enpresen lehiakortasuna hobetzeko (kontratazioak, inbertsioak eta egitasmoak). - Diru-laguntzak - UrolaKosta\nDirulaguntzak 2019: ekintzailetza bultzatzeko eta enpresen lehiakortasuna hobetzeko (kontratazioak, inbertsioak eta egitasmoak).\nDirulaguntza horietarako 255.000,00 euro erabiliko dira.\nUrola Kostako Udal Elkarteak 2019ko dirulaguntza deialdia egin du, ekintzailetasuna bultzatzeko eta enpresen lehiakortasuna hobetzeko (kontratazioak, inbertsioak eta egitasmoak):\nJarduera ekonomikoak sortzeko edo proiektu berriak sustatzeko dirulaguntzak (70.000,00 euro gorde dira lerro honetarako): enpresak berriak sortzeko edo lehengo enpresa batean jarduera berriak sortzeko diru-laguntzak dira. Diru-laguntzaren oinarria 1.000,00 eurokoa izango da. Kopuru hori handitu egingo da, sustatzailearen eta jardueraren proiektuaren ezaugarrien arabera.\nEnpleguaren sustapena (75.000,00 euro gorde dira lerro honetarako): langabeak kontratatzeko diru-laguntzak dira, hain zuzen ere Prestakuntza Bonoa eskuratu duten langabeak kontratatzeko. Kontratuak 6 hilabetekoa izan behar du gutxienez (lanaldi erdikoa edo lanaldi osokoa). Dirulaguntza izango da 2.200,00 eta 4.700,00 euro artekoa, kontratatzen den pertsonaren ezugarrien arabera. Kontratua mugagabea baldin bada, kopuru horri 3.000,00 euro gehituko zaizkio.\nInbertsioetarako diru-laguntzak (70.000,00 euro gorde dira lerro honetarako): itzuli beharrik gabeko diru-laguntzak emango dira enpresaren jarduerarekin zerikusia duten inbertsioetarako. Inbertsioak 2019an egina eta gutxienez 3.000,00 eurokoa izan behar du. Diru-laguntzaren kopurua izango da, gehienez ere, inbertsioaren %30, betiere, gehienez, 2.000,00 euro.\nLehiakortasuna hobetzeko egitasmoak garatzeko diru-laguntzak (40.000,00 euro gorde dira lerro honetarako): itzuli beharrik gabeko diru-laguntzak emango dira eskualdeko hezkuntza zentroek eta enpresek lehiakortasuna hobetzeko lankidetzan garatutako proiektuetarako. Diru-laguntzaren zenbatekoa izango da, gehienez ere, onartutako proiektuaren %40 eta, gehienez ere, 3.000,00 eurokoa. Bazkide/partaide guztiak eskualdekoak baldin badira, diru-laguntzaren zenbatekoa izango da, gehienez ere, onartutako proiektuaren %80 eta, gehienez ere, 7.000,00 eurokoa.\nDiruz lagunduko dira 2019an garatzen diren jarduerak (urtarrilaren 1etik abenduaren 31ra), hau da, 2019an sortutako enpresak, kontratazioak, inbertsioak eta lehiakortasun egitasmoak.\nJarduera ekonomiko berriak, enpresak sortzea: epea hasiko da deialdia GAOn argitaratu eta hurrengo egunean eta amaitu 2019-10-18an.\nEnpleguaren sustapena, kontratazioak: epea hasiko da 2019-06-01ean eta amaitu 2019-12-20an.\nInbertsioak: epea hasiko da deialdia GAOn argitaratu eta hurrengo egunean eta amaitu 2019-10-18an.\nLankidetza-egitasmoak: epea hasiko da deialdia GAOn argitaratu eta hurrengo egunean eta amaitu 2019-10-18an.\nDiru-laguntzak 2019: oinarriak\nGipuzkoako Aldizkari Ofiziala 2019/05/23 (96. zk.)\nB3 eranskina: zuriketa mugagabea\n4. Lehiakortasuna sustatzeko egitasmoak\nBeste eranskin batzuk\nE eranskina (lan arriskuen prebentzioa eta bestelako planak)\nF eranskina (epigrafeen zerrenda)


Blogen misterioa… | Nahiaetaezina\n← Laguntasunak batzuetan etsipena dakar\nMartxoaren 8ak beldurra sortzen dit. →\nPosted on 2012/02/29\tby Nahia\nDenbora dexente daramat blog desberdinak jarraitzen, irakurtzen eta baita blog honekin ere. Eta oraindik ez dut ulertu blogak nola dabiltzan. Niretzako misterio bat da. Badakit blogetara sartzeko bide asko daudela eta bakoitzaren araberakoa izaten da, batzuek postak emailean jasotzen dituzte, beste batzuek noizean behin blog desberdinak bisitatzen dituzte, beste batzuek bilaketen bidez amaitzen dute blogak bisitatzen, beste batzuek Twitter bidez… izaten dute sarbidea.\nNik, onartzen dut, azken aldian, alferkeriaren ondorioz edo, Twitterren ikusten ditudan blog sarrera interesgarriak (edo ondo “salduak”) besterik ez ditut irakurtzen. Eta une honetan nahikoa dut. Baina bada misterio bat halako ezinegona ekartzen didana. Orain gutxi arte (hilabete batzuk), nire blogak bisitek post berri bat idazten nuenean egiten zuten gora. Eta niretzat, logikaren barnean sartzen zen. Nik ere normalean, post berriak irakurtzen ditut eta.\nBaina azken aldian fenomeno arraro bat gertatzen ari da… post gutxi, oso oso gutxi badakit, idazten ditut azken aldian, eta ohikoa baina bisita gehiago izaten ari naiz. Interneten misterioa.\nZu bazara ezkutuko bisitaria… mila esker. Eta bestela mila esker hau irakurtzearren.\n4 erantzun Blogen misterioa… -ri\nJoseba Barrenetxea -k dio:\nMisterioak ederrak dira!\nBisitaria nauzu, baina ez izkutukoa… zeu zara idazle izkutukoa… ; )\nJulen -k dio:\nBai idatzi polita! Baina ni ez naiz izkutukoa bez, ni harpidetuta nago zure blogera.\nEskarrik asko bioi. Ondo ondo segi.